RC-CAFE: Όσα πρέπει να ξέρετε για τους υδατάνθρακες\nΑποτελούν την κύρια πηγή ενέργειας του ανθρώπινου οργανισμού.\nΑποτελούν δομικό συστατικό των κυτταρικών τοιχωμάτων των φυτών\nΌ όρος σάκχαρα ουσιαστικά αναφέρεται στους μόνο – και δισακχαρίτες. Οι δύο βασικοί μονοσακχαρίτες είναι η γλυκόζη και η φρουκτόζη. Η γλυκόζη και η φρουκτόζη βρίσκονται στο μέλι, τα φρέσκα και ξερά φρούτα, τη ζάχαρη, τα γλυκά.\nΓενικά τα σάκχαρα χρησιμοποιούνται ως γλυκαντικά αλλά και για τη συντήρηση διαφόρων γλυκών όπως οι μαρμελάδες και οι ζελέδες. Είναι από τους υδατάνθρακας που πρέπει όλοι να αποφεύγουμε και κυρίως οι διαβητικοί.\nΟι βασικοί δισακχαρίτες είναι η σακχαρόζη (ζάχαρη) και η λακτόζη. Η σακχαρόζη είναι η γνωστή μας ζάχαρη. Η λακτόζη από την άλλη είναι το κύριο σάκχαρο του γάλακτος. Έχει πολλές ευεργετικές ιδιότητες αλλά είναι και ο υδατάνθρακας, στον οποίο οφείλεται η γνωστή σε όλους «δυσανεξία στην λακτόζη».\nΜη αμυλούχοι πολυσακχαρίτες\nΟι μη – αμυλούχοι πολυσακχαρίτες (NSP), αποτελούν το βασικό συστατικό της φυτικής ίνας. Βρίσκονται στα κυτταρικά τοιχώματα των φυτών . Αρχικά είχαν οριστεί ως το μέρος του κυτταρικού τοιχώματος των φυτών, το οποίο αντιστεκόταν στην επίδραση των πεπτικών ενζύμων του λεπτού εντέρου.\nΟι μη – αμυλούχοι πολυσακχαρίτες διακρίνονται στην κυτταρίνη αλλά και στους μη – κυτταρινούχους πολυσακχαρίτες όπως οι πηκτίνες, οι γλυκάνες, οι γόμες κα.\nΜπορούν επίσης να διακριθούν στις διαλυτές φυτικές ίνες και στις μη-διαλυτές. Οι διαλυτές φυτικές ίνες επηρεάζουν την πέψη και την απορρόφηση ουσιών στο λεπτό έντερο, μειώνοντας την απότομη μετα-γευματική αύξηση των επιπέδων της γλυκόζης και των λιπών.\nΔέχονται επίδραση επίσης από τα βακτηρίδια του παχέος εντέρου, επηρεάζοντας τον γενικότερο μεταβολισμό. Διαλυτές φυτικές ίνες μπορούν να βρεθούν κυρίως στα φρούτα, τα λαχανικά, το κριθάρι, τα ξερά φασόλια και την βρώμη.\nΕνδογενή ή εγγενή σάκχαρα και εξωγενή σάκχαρα\nΤα ενδογενή σάκχαρα είναι όσα υπάρχουν φυσικά μέσα στην κυτταρική δομή των τροφίμων, όπως βρίσκονται για παράδειγμα στα φρούτα και τα λαχανικά. Τα εξωγενή σάκχαρα είναι εκείνα που είναι ελεύθερα στα τρόφιμα ή προστίθενται σε αυτά.\nΤα εξωγενή διαχωρίζονται περαιτέρω σε σάκχαρα γάλακτος (λακτόζη) και στα μη γαλακτικά εξωγενή σάκχαρα. Η λακτόζη είναι ένα απλό σάκχαρο, το οποίο δεν βρίσκεται μέσα στο κυτταρικό τοίχωμα, αλλά έχει σημαντικές θρεπτικές ιδιότητες.\nΟπότε ο όρος μη γαλακτικά εξωγενή σάκχαρα, συμπεριλαμβάνει τα σάκχαρα τα οποία δεν είναι ούτε ενδογενή αλλά ούτε βρίσκονται στο γάλα και των οποίων η κατανάλωση πρέπει να περιοριστεί. Τα συγκεκριμένα σάκχαρα περιλαμβάνουν τα σάκχαρα που βρίσκονται στους χυμούς φρούτων, στο μέλι αλλά και τα πρόσθετα σάκχαρα.\nΟι υδατάνθρακες οι οποίοι διασπώνται και απορροφώνται από το λεπτό έντερο και μπαίνουν στην κυκλοφορία, λαμβάνοντας μέρος σε διάφορες μεταβολικές αντιδράσεις (ανήκουν απλά σάκχαρα, ολιγοσακχαρίτες, άμυλο).\nΟι υδατάνθρακες οι οποίοι φτάνουν στο παχύ έντερο και αποτελούν υπόστρωμα της εκεί μικροχλωρίδας.\nΕΙΚΌΝΕΣ ΑΠΌ ΦΎΛΛΑ ΠΈΤΑΛΑ, ΓΎΡΗ\nΠΊΝΑΚΕΣ FINGER OIL ΑΠΌ ΤΗΝ IRIS SCOTT\nΠλήρως λειτουργικα ρολόγια Σκαλιστα από ξύλο\nΚούκλες Σε Πόλη Του Παναμά\nΣκληρές αλήθειες που μας κάνουν σοφότερους


"Το ΓΠΣ να γίνει η σημαία του αγώνα"\nΑρχική Θέσεις «Το ΓΠΣ να γίνει η σημαία του αγώνα»\n«Το ΓΠΣ να γίνει η σημαία του αγώνα»\nΣτις: 08/03/2018 Σε: Θέσεις\nΔιαβάζοντας τους διαξιφισμούς μεταξύ των κυρίων Σταμούλη και Μαρινάκη για το ποιος είναι ο ποιο καλός βεβηλωτής του σχεδίου αυτού, αλλά και ποιος έχει προσφέρει τα ποιο πολλά, νιώθω την ανάγκη να παρέμβω εξιστορώντας τα πράγματα από την δική μου ματιά χωρίς φόβο και χωρίς πάθος.\nΗ αλήθεια είναι ότι το μεγαλύτερο μέρος έχει ο κύριος Μπερδελής γιατί ήταν ο πρώτος που άμεσα το προώθησε, αλλά επίσης φρόντισε να τηρηθούν οι διαδικασίες στο ακέραιο, έβαλε έτσι γερές βάσεις.\nΑκολούθησε ο κύριος Σύρκος που και αυτός ασχολήθηκε αρκετά έτσι ώστε να καταφέρει την κατάθεση στην αρμοδία υπηρεσία 2005 της μελέτης, η οποία εκκρεμεί μέχρι σήμερα.\nΣτη δεύτερη θητεία Στρατιώτη το ΓΠΣ ήταν ανύπαρκτο.\nΑυτός όμως που πραγματικά πάλεψε με νύχια και με δόντια και έτσι έφτασε ποιο κοντά στην έγκρισή του όσο κανείς άλλος στο παρελθόν, ήταν ο κύριος Μαρινάκης.\nΌσον αφορά τον κύριο Σταμούλη, βρήκε μια τελειωμένη κατάσταση και ακολουθεί με στρατιωτική πειθαρχία, ως γνωστόν, τις κυβερνητικές εντολές.\nΑπό το 2005 έχουν αλλάξει οι καταστάσεις σε τέτοιο βαθμό που πραγματικά μετατρέπουν το μέγιστο εργαλείο ανάπτυξης μιας περιοχής, που είναι ένα ΓΠΣ, σε χαρτάκι σημειώσεων δίχως νόημα και λόγο ύπαρξης.\nΗ πρώτη και βασικότατη αλλαγή είναι η εδαφική κυριαρχία της χώρας μας που έχει απολεστεί.\nΔηλαδή, όλες οι παράκτιες ζώνες του Δήμου μας έχουν πουληθεί,\nτο λιμάνι της Πάχης μαζί με 800 στρέμματα, έχουν πουληθεί,\nοι ορεινοί όγκοι, έχουν πουληθεί,\nοι οδικοί και σιδηροδρομικοί άξονες, έχουν πουληθεί,\nτο υπέδαφος (βωξίτης νερό), έχει πουληθεί,\nτο μόνο που μας έχει παραμείνει ακόμα είναι ο κάμπος ο οποίος και αυτός σε λίγο θα χαθεί με την συμβολαιογραφική γεωργία.\nΌσον αφορά τα σπίτια μας και αυτά στην πραγματικότητα δεν μας ανήκουν λόγω χρεών στην εφορία στα ταμεία στη ΔΕΗ στο νερό στις τράπεζες και οσονούπω θα τα χάσουμε και αυτά. Για το 2018 έχουν προγραμματιστεί 18.000 πλειστηριασμοί και 25.000 για κάθε χρόνο.\nΣε ποιανού τη γη λοιπόν θα εφαρμοστούν οι προβλέψεις του ΓΠΣ;;.\nΗ δεύτερη και μεγάλη αλλαγή είναι η δυναμική σε έμψυχο υλικό του τόπου μας, η οποία είναι σε χειρότερα επίπεδα από την κατοχή, διότι δεν υπάρχει η ελπίδα για ανάκαμψη. Αρκετοί νέοι της πόλης μας έχουν ήδη μεταναστεύσει στο εξωτερικό και οι υπόλοιποι στο σύνολό τους είναι με τις βαλίτσες στο χέρι.\nΠοιοι θα επωφεληθούν από τις προβλέψεις του ΓΠΣ;;;.\nΑυτοί που ενδιαφέρθηκαν περισσότερο για το ΓΠΣ και είναι ενεργοί ακόμη πολιτικά, είναι ο κύριος Μαρινάκης και ο κύριος Μπερδελής.\nΤους παρακαλώ λοιπόν να αλλάξουν τρόπο σκέψης βάζοντας πρώτα το καλό της πατρίδας, που είναι υπό αφανισμό, και να οργανώσουν τον Μεγαρικό λαό για ανένδοτο αγώνα υπέρ της προστασίας της Μεγαρικής γης. Αρνούμενοι να ακολουθήσουν τις γραμμές των προδοτικών κομμάτων τους και να αλλάξουν έτσι την ροή της ιστορίας των Μεγάρων.\nΟι εποχές θέλουν γενναίους και αποφασισμένους πολιτικούς και όχι πολιτικούς που <<τσιμπούν>> στο παραμικρό δόλωμα που λέγετε ΓΠΣ.\nΣυντονιστής του πυρήνα Μεγαρέων του Ε.ΠΑ.Μ\nΠαρουσίαση του βιβλίου του Γιάννη Ξανθούλη στη Δημοτική Βιβλιοθήκη


Έξω από την Βουλή: Τρίπολη - Εργατικό δυστύχημα σε εργοτάξιο κατασκευής αυτοκινητόδρομου\nΤρίπολη - Εργατικό δυστύχημα σε εργοτάξιο κατασκευής αυτοκινητόδρομου\nΆλλος ένας νεκρός του «ιού των αφεντικών». Από το ΑΠΕ-ΜΠΕ. Άραγε πόσοι πρέπει να πεθάνουν ακόμα για να ανακηρυχτεί... «πανδημία»;\nΑσχοληθείτε εσείς με την γρίπη, τα τρωκτικά και τους ρουφιάνους...\nΣυγγραφέας Μανιατάκoς Δ. (ANA)\nΕνας 39χρονος αλλοδαπός εργάτης τραυματίστηκε σοβαρά κατά την εκτέλεση εργασιών κοπής μετάλλων, στο Τριπόταμο του Δήμου Μεγαλόπολης και σε εργοτάξιο της υπεργολάβου εταιρείας ΣΤΡΑΚΤΩΡ της Κ/Ξ ΜΟΡΕΑΣ ΑΕ που κατασκευάζουν τον αυτοκινητόδρομο Τρίπολης - Καλαμάτας. Κατά την διακομιδή του με ασθενοφόρο στο Παναρκαδικό νοσοκομείο Τρίπολης ο εργάτης εξέπνευσε. Ο υπεύθυνος εργολάβος και ο υπεύθυνος ασφαλείας του εργοταξιακού χώρου συνελήφθηκαν και οδηγήθηκαν στην Εισαγγελέα Τρίπολης, η οποία τους άσκησε δίωξη για ανθρωποκτονία εξ αμελείας κι αφέθηκαν ελεύθεροι. Η προανάκριση για τα αίτια και τις συνθήκες του δυστυχήματος συνεχίζεται με εντολή της εισαγγελέως Τρίπολης κι αυτή την ώρα διενεργείται αυτοψία στο εργοτάξιο που σημειώθηκε το περιστατικό από κλιμάκιο της επιθεώρησης εργασίας, ενώ έχει διαταχθεί και νεκροψία νεκροτομή. Με ανακοίνωσή του το Εργατικό Κέντρο Αρκαδίας, ''εκφράζει την έντονη αγανάκτηση και διαμαρτυρία του'' και καλεί ''τη δικαιοσύνη να παρέμβει άμεσα, για την πλήρη διαλεύκανση των συνθηκών του ατυχήματος και να επιληφθεί για την παραδειγματική τιμωρία των υπευθύνων. Απαιτεί δε από την κυβέρνηση και το αρμόδιο υπουργείο, την ποιοτική και ποσοτική αναβάθμιση των διαχρονικά υποβαθμισμένων ελεγκτικών και εποπτικών μηχανισμών, ώστε να σταματήσουν πλέον οι εργαζόμενοι να πληρώνουν με την ίδια τους τη ζωή, την ασυδοσία των εργοδοτών''.\nΣυντάκτης: Λουκάς Σταμέλλος Ώρα: 18:00


Αν ξυρίζετε τα πόδια σας αυτά είναι τα απίθανα tips που δεν σας είπε ποτέ κανείς! - Fay's book\nHome / Ομορφιά / Love Your Body / Αν ξυρίζετε τα πόδια σας αυτά είναι τα απίθανα tips που δεν σας είπε ποτέ κανείς!\nΛέιζερ, κερί και ξύρισμα. Αυτοί είναι οι 3 τρόποι αποτρίχωσης με τη σειρά που επιλέγουν τα τελευταία χρόνια οι γυναίκες. Όλα αυτά όμως μέχρι πριν από ένα χρόνο όπου όλα άλλαξαν λόγω της πανδημίας. Τ\nα ινστιτούτα αισθητικής έμειναν κλειστά και κάποιες από εσάς αποφασίσατε να μην επισκεφτείτε τη δερματολόγο. Όσον αφορά στο κερί είναι μικρό το ποσοστό των γυναικών που τολμούν να το χρησιμοποιήσουν στο σπίτι και αυτό σημαίνει πως έμεινε η παλιά, καλή και παραδοσιακή μέθοδος.\nΕκτός, βέβαια, από εσάς που ξυρίζετε τα πόδια σας επειδή δεν έχετε εναλλακτική λύση, υπάρχουμε κι εμείς που παραμένουμε πιστές σ’ αυτή. Μέχρι τώρα πιστεύαμε ότι γνωρίζουμε τα πάντα.\nΤελικά όμως ανακαλύψαμε πως υπάρχουν 5 απίθανα tips που δεν μας είπε ποτέ κανείς. Ποια είναι; Δείτε τα στη συνέχεια.\nΗ δημοσίευση κοινοποιήθηκε από το χρήστη Eco Bikini Girl (@ecobikinigirl)\nΗ κρέμα ξυρίσματος είναι καλύτερη από το σαπούνι: Ή το αφρόλουτρο και το κοντίσιονερ που μέχρι τώρα γνωρίζαμε πως είναι ιδανικά.\nΗ κρέμα ξυρίσματος έχε δημιουργηθεί γι’ αυτόν ακριβώς το λόγο που σημαίνει πως κάνει το ξύρισμα ευκολότερο, ανώδυνο ενώ παράλληλα αφήνει το δέρμα απαλό και ενυδατωμένο χάρη στα ενυδατικά συστατικά που περιέχει όπως για παράδειγμα aloe vera και φυτικά έλαια.\nΕπίσης είναι ότι καλύτερο για τα ευαίσθητα δέρματα αλλά και για περιοχές όπως είναι το bikini και οι μασχάλες.\nΜην ξυρίζετε τα πόδια σας αμέσως μόλις μπείτε στο ντους: Ακόμη κι αν η κρέμα ξυρίσματος μυρίζει υπέροχα και η τριχοφυία σας ενοχλεί απίστευτα, το καλύτερο είναι να κάνετε ντους, ώστε να ανοίξουν οι πόροι και να μαλακώσει το δέρμα. Μόνο τότε είναι έτοιμο για την τέλεια αποτρίχωση.\nΌσο μεγαλύτερη η πίεση με το ξυραφάκι τόσο το καλύτερο: Μύθος και λάθος. Το μόνο που θα πετύχετε είναι να ερεθίσετε το δέρμα σας ή και να τραυματιστείτε.\nΜην ξεχνάτε την απολέπιση: Αν νομίζετε πως όταν ξυρίζετε τα πόδια σας απομακρύνετε ταυτόχρονα τα νεκρά κύτταρα, κάνετε μεγάλο λάθος. Ο μόνος τρόπος είναι να χρησιμοποιήσετε το κατάλληλο scrub και μάλιστα πριν από το ξύρισμα, ειδικά αν έχετε ευαίσθητο δέρμα που παρουσιάζει κοκκινίλες ή σπυράκια.\nΚρατήστε το ξυραφάκι ασφαλές: Συνήθως το ακουμπάτε κάπου κοντά στην μπανιέρα και τις περισσότερες φορές χωρίς το προστατευτικό κάλυμμα.\nΑυτό είναι επικίνδυνο μιας και συγκεντρώνει βακτήρια και μικρόβια. Αυτό που πρέπει να κάνετε κάθε φορά μετά τη χρήση είναι να το πλένετε με άφθονο νερό, να το τοποθετείτε σε μια καθαρή, στεγνή πετσέτα και τέλος να το αφήνετε σε ένα σημείο που δεν βρέχεται.


Eurobank: Η πραγματική οικονομία δεν αντέχει την επανάληψη των καθυστερήσεων του 2012\nΙουλίου 2, 2013 7:33 μμ\n✏ Η τμηματική καταβολή της δόσης με βάση την πρόοδο στην εφαρμογή των μεταρρυθμίσεων αποτελεί βιώσιμη λύση στο προσωρινό αδιέξοδο των διαπραγματεύσεων\n✏ Πιθανή αδυναμία συνεισφοράς των κεντρικών τραπεζών και της ΕΚΤ πρέπει να καλυφθεί με άλλο τρόπο για να αποφευχθεί η δημιουργία χρηματοδοτικού κενού για το 2013\nH νέα έκδοση της Eurobank Research 7 ημέρες Οικονομία με συγγραφείς τους κ.κ. Θεόδωρο Σταματίου Οικονομολόγο και Θεοδόσιο Σαμπανιώτη Οικονομικό Αναλυτή, παραθέτει με εξαιρετική ακρίβεια τα κρίσιμα σημεία της διαπραγμάτευσης με τους εκπροσώπους των δανειστών και εστιάζει στα περιθώρια των 10ετών επιτοκίων, την βιώσιμη λύση της τμηματικής καταβολής της δόσης και στην σωρεία των ανοικτών θεμάτων καθώς και την πιθανή αδυναμία συνεισφοράς των κεντρικών τραπεζών και της ΕΚΤ , η οποία πρέπει να καλυφθεί με άλλο τρόπο για να αποφευχθεί η δημιουργία χρηματοδοτικού κενού για το 2013…\nΣυνοπτικά η ανάλυση τονίζει ότι:\n• Η τμηματική καταβολή της δόσης με βάση την πρόοδο στην εφαρμογή των μεταρρυθμίσεων αποτελεί εφικτή λύση και είναι προτιμότερη από την επανάληψη του αρνητικού παραδείγματος του 2ου εξαμήνου του 2012.\n• Τα κρίσιμα σημεία της διαπραγμάτευσης περιλαμβάνουν:\n√ την ολοκλήρωση της διοικητικής μεταρρύθμισης μέσω της επίτευξης των στόχων του προγράμματος κινητικότητας και τις αποχωρήσεις από το δημόσιο,\n√ την κάλυψη του χρηματοδοτικού κενού των ασφαλιστικών ταμείων,\n√ την ολοκλήρωση της αναμόρφωσης του φορολογικού συστήματος.\n• Οι δείκτες Οικονομικού Κλίματος και Καταναλωτικής Εμπιστοσύνης υποχώρησαν ελαφρά, εξαιτίας των πολιτικών εξελίξεων του Ιουνίου που ανέκοψαν την σταδιακή βελτίωση που είχε καταγραφεί τους προηγούμενους μήνες. Στις Υπηρεσίες οι αυξημένες προσδοκίες στον τουριστικό τομέα ενίσχυσαν την αισιοδοξία.\n• Οι καταθέσεις του ιδιωτικού τομέα στην Ελλάδα αυξήθηκαν κατά €1,07δισ (καθαρή ροή) τον Μάιο του 2013, έπειτα από την μείωση του Απριλίου.\n• Ο δείκτης ΡΜΙ στη βιομηχανία βελτιώθηκε ελαφρά τον Ιούνιο του 2013, στο υψηλότερο σημείο των τελευταίων δύο ετών.\nΑναλυτικά η μελέτη αναφέρει τα εξής:\nΗ τμηματική καταβολή της δόσης με βάση την πρόοδο στην εφαρμογή των μεταρρυθμίσεων αποτελεί βιώσιμη λύση στο προσωρινό αδιέξοδο των διαπραγματεύσεων\n«Η διαπραγμάτευση με τους εκπροσώπους των δανειστών δεν έχει ακόμη ολοκληρωθεί.\nΩς αποτέλεσμα ο κίνδυνος της ελληνικής οικονομίας όπως αντικατοπτρίζεται στα περιθώρια των αποδόσεων των ελληνικών 10-ετών ομολόγων έναντι των αντίστοιχων γερμανικών συνεχίζει να αυξάνεται.\nΗ αβεβαιότητα που δημιούργησε η κυβερνητική κρίση, η αναδιαμόρφωση της κυβέρνησης συνεργασίας μετά την αποχώρηση της ΔΗΜΑΡ εξαιτίας της διαδικασίας επανίδρυσης της ΕΡΤ αλλά κυρίως η αδυναμία συμφωνίας στα ανοικτά θέματα που θα επιτρέψουν την θετική αξιολόγηση από τους εκπροσώπους των δανειστών οδηγούν τα περιθώρια των 10ετών επιτοκίων σε επίπεδα υψηλότερα των 900 μ.β.\nΤην 1η Ιουλίου 2013 το περιθώριο των ελληνικών 10-ετών ομολόγων ήταν στις 923,0 μβ ακυρώνοντας μεγάλο μέρος από την βελτίωση που επιτεύχθηκε από τις αρχές του 2013 και ιδιαίτερα μετά την 25η Μαρτίου 2013 (Σχήμα 1, Σχήμα 2).\nΣύμφωνα με την διαθέσιμη πληροφόρηση δεν έχει επιτευχθεί συνολική συμφωνία καθώς παραμένουν ανοικτά θέματα όπως:\n• Η διοικητική μεταρρύθμιση που συμπεριλαμβάνει την ένταξη στο πρόγραμμα κινητικότητας 12.500 δημοσίων υπαλλήλων καθώς και την ολοκλήρωση του προγράμματος αποχωρήσεων (4000 αποχωρήσεις δημοσίων υπαλλήλων μέχρι το τέλος του 2013 και 14000 αποχωρήσεις σωρευτικά μέχρι το τέλος του 2014.\n• Το έλλειμμα των ασφαλιστικών ταμείων (κυρίως στον ΕΟΠΥΥ (€1,5 δισ. για το 2013) αλλά και στον ΟΑΕΕ εξαιτίας της μη εφαρμογής του τέλους 0,2% στα έσοδα των επιχειρήσεων).\nΤο έλλειμμα αν δεν καλυφθεί με άλλους τρόπους από το αρμόδιο υπουργείο θα απαιτήσει τη λήψη νέων μέτρων ώστε να επιτευχθεί ο στόχος του πρωτογενούς πλεονάσματος του 2013.\n• Η αναμόρφωση του φοροεισπρακτικού μηχανισμού. Όπως έχουμε επισημάνει και στο παρελθόν, δεν έχει ακόμη ολοκληρωθεί η διαδικασία που θα επιτρέψει την αποτελεσματική λειτουργία της νέας Γενικής Γραμματείας για τα Έσοδα του Προϋπολογισμού.\nΟ σχετικός νόμος έχει ψηφιστεί ήδη από το κοινοβούλιο.\nΔεν έχουν εκδοθεί οι σχετικές υπουργικές αποφάσεις που θα επιτρέψουν την μεταφορά συγκεκριμένων αρμοδιοτήτων από άλλες υπηρεσίες του υπουργείου οικονομικών προς τη Γενική Γραμματεία Εσόδων.\nΣημειώστε ότι μέχρι στιγμής φαίνεται να έχει επέλθει συμφωνία όσον αφορά τον αριθμό των δόσεων για την πληρωμή του τέλους ακινήτων για το 2013 (5 δόσεις αντί για 4 που πρότεινε η τρόικα) ενώ η κυβέρνηση αναμένεται να δώσει προς διαβούλευση τις επόμενες ημέρες τον νέο κώδικα Φορολογίας Εισοδήματος.\n• Τις καθυστερήσεις στο πρόγραμμα ιδιωτικοποιήσεων.\nΣημειώστε εδώ ότι μέχρι στιγμής δεν έχει ακόμη ολοκληρωθεί η ιδιωτικοποίηση του ΟΠΑΠ (εκτιμώμενα έσοδα €0,7 δισ.) εξαιτίας διενέξεων μεταξύ του ΤΑΙΠΕΔ και της πλειοδότριας εταιρείας.\nΑντίθετα, τις επόμενες ημέρες αναμένεται η ολοκλήρωση της ιδιωτικοποίησης της ΔΕΣΦΑ.\nΗ αποτυχημένη προσπάθεια ιδιωτικοποίησης της ΔΕΠΑ και τα περιορισμένα χρονικά περιθώρια για την επαναπροκήρυξη του διαγωνισμού δείχνουν ότι δε θα επιτευχθεί ο στόχος για έσοδα από ιδιωτικοποιήσεις €2,6 δισ. το 2013.\nΗ κυβέρνηση θεωρεί ότι η μη επίτευξη του στόχου δε θα προκαλέσει την αυτόματη λήψη νέων μέτρων μέσω του σχετικού μηχανισμού που είχε νομοθετηθεί στο τέλος του 2012.\nΣύμφωνα με δηλώσεις στο Eurobank Investment Forum (25/06/2013) του ΥΠΟΙΚ Γ. Στουρνάρα, η κυβέρνηση προσβλέπει στην κάλυψη του συγκεκριμένου κενού από τα κεφάλαια που είχαν προβλεφθεί για την ανακεφαλαιοποίηση των τραπεζών αλλά τελικά δεν χρησιμοποιήθηκαν εξαιτίας των επιτυχημένων αυξήσεων μετοχικού κεφαλαίου.\nΘεωρούμε ότι η εφαρμογή μιας τέτοιας πρακτικής αντιμετωπίζει σημαντικές δυσκολίες αφού τα €50,0 δισ. αποτελούν κεφάλαιο του ΤΧΣ για την ενίσχυση του χρηματοπιστωτικού τομέα της χώρας και όχι για την κάλυψη του ελλείμματος.\nΔεν είναι τυχαίο άλλωστε ότι τα συγκεκριμένα κεφάλαια δεν περιλαμβάνονται στο έλλειμμα σύμφωνα με το 2ο Πρόγραμμα Σταθεροποίησης.\nΕπίσης, η συγκεκριμένη πρακτική είναι πιθανό να δυσχεράνει σημαντικά τη μελλοντική λειτουργία του ΤΧΣ.\nΗ αποτελεσματική ολοκλήρωση των παραπάνω θεμάτων από τη νέα κυβέρνηση συνεργασίας θα οδηγήσει στην επιτυχημένη αξιολόγηση από τους εκπροσώπους των δανειστών.\nΑυτό με τη σειρά του θα επιτρέψει την εκταμίευση της δόσης των €5,6 δισ. (3.0+2.6) από την Ευρωζώνη καθώς και της δόσης ANFA & SMP εκ μέρους του Ευρωσυστήματος (βλέπε παρακάτω).\nΤρία είναι τα ενδεχόμενα όσον αφορά την καταβολή της δόσης:\n• Η άμεση εκταμίευση του συνόλου του ποσού. Με δεδομένη την περιορισμένη πρόοδο που έχει επιτευχθεί μέχρι στιγμής στα ανοικτά θέματα της διαπραγμάτευσης το συγκεκριμένο ενδεχόμενο μοιάζει μακρινό.\n• Η τμηματική εκταμίευση των δόσεων με βάση προκαθορισμένα κριτήρια. Το συγκεκριμένο ενδεχόμενο μοιάζει ως το πιο πιθανό κατά την άποψη μας αφού εξασφαλίζει τους δανειστές από πιθανές υπαναχωρήσεις της ελληνικής κυβέρνησης όσον αφορά την εφαρμογή των διαρθρωτικών μεταρρυθμίσεων. Το προηγούμενο της τμηματικής καταβολής της δόσης του Νοεμβρίου του 2012 καθώς και της δόσης του Ιουνίου 2013 δείχνουν ότι ο συγκεκριμένος μηχανισμός λειτουργεί.\n• Η αδυναμία επίτευξης συμφωνίας και η συνέχιση της αβεβαιότητας σχετικά με την εκταμίευση της δόσης. Το συγκεκριμένο ενδεχόμενο είναι αυτό που η κυβέρνηση θα πρέπει να αποφύγει με κάθε τρόπο. Θα οδηγήσει σε μια κατάσταση παρόμοια με αυτή του δευτέρου εξαμήνου του 2012.\nΗ επίπτωση στην πραγματική οικονομία θα είναι σημαντική και αρνητική εξαιτίας του περιορισμού της ρευστότητας από την μη καταβολή των δόσεων (πχ εξόφληση ληξιπρόθεσμων υποχρεώσεων προς τον ιδιωτικό τομέα) ή και της δημιουργίας νέων ληξιπρόθεσμων υποχρεώσεων από την έλλειψη κεφαλαίων για την κάλυψη όλων των υποχρεώσεων της γενικής κυβέρνησης.\nΘεωρούμε ότι η κυβέρνηση θα πρέπει να αποφύγει το τρίτο ενδεχόμενο με κάθε τρόπο. Είναι αναγκαίο να εντατικοποιήσει τις προσπάθειες της για την επίτευξη έστω της τμηματικής καταβολής της δόσης. Δεν πρέπει να χαθεί η ευκαιρία της ανάκαμψης.\nΟι επόμενοι μήνες είναι κρίσιμοι για την ελληνική οικονομία. Το οικονομικό κλίμα συνεχίζει να εμφανίζεται βελτιωμένο, αν και προφανώς εύθραυστο. Οι καταθέσεις και οι εξαγωγές συνέχισαν να αυξάνονται ενώ αναμένουμε ρεκόρ τουριστικών αφίξεων.\nΠιθανή αδυναμία συνεισφοράς των κεντρικών τραπεζών και της ΕΚΤ πρέπει να καλυφθεί με άλλο τρόπο για να αποφευχθεί η δημιουργία χρηματοδοτικού κενού για το 2013\nΤις τελευταίες ημέρες γίνεται λόγος για πιθανό χρηματοδοτικό κενό στο 2ο Πρόγραμμα Σταθεροποίησης της Ελληνικής Οικονομίας κατά τη διάρκεια του 2013 που δεν είχε προβλεφθεί ή δεν είχε αντιμετωπιστεί έγκαιρα και που είναι πιθανό να προκαλέσει τη διακοπή της χρηματοδότησης από το ΔΝΤ.\nΘα προσπαθήσουμε να ξεδιαλύνουμε τα πράγματα.\nΣύμφωνα με τις αποφάσεις του Eurogroup της 26ης Νοεμβρίου 2012 η ΕΚΤ είχε αναλάβει τη δέσμευση να μεταβιβάσει τα κέρδη από την αγορά ομολόγων του ελληνικού δημοσίου στη δευτερογενή αγορά (Securities Market Programme, SMP holdings) στις Κεντρικές Τράπεζες των χωρών μελών της Ευρωζώνης.\nΟι τελευταίες θα έπρεπε να μεταβιβάσουν τα κέρδη στις κυβερνήσεις τους και αυτές να τα μεταβιβάσουν τελικά στην ελληνική κυβέρνηση.\nΠαράλληλα, στην αναθεώρηση του Ιανουαρίου του 2ου προγράμματος Σταθεροποίησης της Ελληνικής Οικονομίας γίνεται λόγος για μια προκαταρκτική συμφωνία μεταξύ της ΕΚΤ, των κεντρικών τραπεζών των χωρών μελών της Ευρωζώνης και της Ελληνικής κυβέρνησης για την αναχρηματοδότηση (rollover) των ελληνικών ομολόγων που είχαν οι κεντρικές τράπεζες στο χαρτοφυλάκιο τους (ANFA holdings).\nΗ συμφωνία ήταν προκαταρκτική και απαιτούσε την έγκριση των κεντρικών τραπεζών.\nΣτην αντίθετη περίπτωση θα έπρεπε οι κυβερνήσεις της ευρωζώνης να εξασφαλίσουν αντίστοιχη χρηματοδότηση μέσω άλλου τρόπου.\nΣυνολικά για το 2013 το συνολικό ποσό που η ΕΚΤ και οι κεντρικές τράπεζες θα συνεισέφεραν στον πρόγραμμα εξαιτίας των παραπάνω συμφωνιών ανέρχεται σε €2,7 δισ. (βλέπε Πίνακα 1 παρακάτω).\nΟι περισσότερες χώρες μέλη δεν έχουν ακόμη ολοκληρώσει τις νομοθετικές ρυθμίσεις κυρίως επειδή οι Κεντρικές Τράπεζες τους θεωρούν την συγκεκριμένη μεταβίβαση ως δημοσιονομική ενίσχυση.\nΩς αποτέλεσμα αυτής της καθυστέρησης προκύπτει δημοσιονομικό κενό για το 2013.\nΑν και το θέμα εκ πρώτης όψεως μοιάζει ως τεχνικό, δεν είναι.\nΤο επιχείρημα των Κεντρικών Τραπεζών δεν είναι αβάσιμο ενώ το ΔΝΤ απαιτεί εκ του καταστατικού του την εξασφάλιση της χρηματοδότησης της χώρας για τους επόμενους 12 μήνες για να μπορεί να καταβάλει τις προβλεπόμενες από το 2ο Πρόγραμμα Σταθεροποίησης δόσεις.\nΤο συγκεκριμένο πρόβλημα είναι δυνατό να αυξήσει σημαντικά την αβεβαιότητα σχετικά με την επιτυχία του ελληνικού προγράμματος (βλέπε Σχήμα 2) και συνεπώς είναι απαραίτητο να επιλυθεί στα πλαίσια των διαπραγματεύσεων με τους εκπροσώπους των δανειστών.»\nΑναλυτικά η πλήρης ανάλυση εδώ: 7HMERES_OIKONOMIA\n← Previous Story Η Ρεβέκκα Πιτσίκα ομιλήτρια στο 6ο Συμπόσιο Ευξείνου Πόντου\nNext Story → Βύρων Μπαλλής: Η πρόταση-μηχανισμός της Eurobank για χρηματοδότηση


Φθηνές πτήσεις από Σασί στη Skyscanner\nΠτήσεις από Σασί\nΕννοούσατε πτήσεις για Σασί;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Σασί κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Σασί για κάθε προορισμό.\nΑεροδρόμια κοντά σε Σασί\n0 χλμ από Σασί\n77 χλμ από Σασί\n151 χλμ από Σασί\n153 χλμ από Σασί\n197 χλμ από Σασί\n204 χλμ από Σασί\nΠοιοι ταξιδεύουν από Σασί\nΕνοικίαση αυτοκινήτου από Σασί\nΞενοδοχεία σε Fuliyuan\nΔιακοπές σε Fuliyuan


Η 19η Αυγούστου του Δημήτρη Παπαγγελόπουλου – Ψέμα στο ψέμα σε ζωντανή μετάδοση | THECEO.gr\nΗ 19η Αυγούστου του Δημήτρη Παπαγγελόπουλου – Ψέμα στο ψέμα σε ζωντανή μετάδοση\nΣτο φώς έγγραφα – ντοκουμέντα που αδείαζουν τον Δημήτρη Παπαγγελόπουλο και τον εκδότης της εφημερίδας “Δημοκρατία” Γιάννη Φιλιππάκη φέρνει σήμερα με ένα αποκαλυπτικό ρεπορτάζ η εφημερίδα “ΜΠΑΜ” και ο Πέτρος Κουσουλός.\nΓράφει η εφημερίδα στο αποκλειστικό ρεπορταζ του Πέτρου Κουσουλού:\nΨευδόμενος on air ο Δημήτρης Παπαγγελόπουλος! “Δεν έλαβα ποτέ επιστολή από εκδότη” ωρυόταν στον τηλεοπτικό αέρα χαρακτηρίζοντας παραμυθά της χαλιμάς τον εισαγγελέα-μάρτυρα στην Προανακριτική. Πλέον θα πρέπει να διαλέξει ποιος χαρακτηρισμός θέλει να του αποδοθεί!\nΣτις 20 Αυγούστου 2015 ο Αλέξης Τσίπρας και η κυβέρνησή του παραιτείται. Η χώρα μπαίνει και επίσημα σε προεκλογική περίοδο. Μια ημέρα νωρίτερα, στις 19 Αυγούστου 2015, στο γραφείο του τότε υφυπουργού Δικαιοσύνης, Δημήτρη Παπαγγελόπουλου, φτάνει μια επιστολή μαζί με δημοσιεύματα. Αποστολέας της επιστολής είναι ο εκδότης της “δημοκρατίας” Γιάννης Φιλιππάκης. Η επιστολή αναφέρεται στην ύπαρξη εγκληματικής οργάνωσης αποτελούμενη από τους Σταύρο Παπαστάυρου, Σάμπυ Μιωνή, Άγγελο Μεταξά και Δ. Πάσχο οι οποίοι μέσω της λίστας Λαγκάρντ ξεπλένουν χρήμα για πολιτικά πρόσωπα.\nΗ συγκεκριμένη επιστολή στέκεται αφορμή για να ξεκινήσουν προεκλογικά πρωτόγνωρες μεθοδεύσεις σε δικαστικό επίπεδο.\nΟ Παπαγγελόπουλος διαβιβάζει την επιστολή του εκδότη στην εισαγγελία Πρωτοδικών. Όχι στον αρμόδιο Οικονομικό εισαγγελέα Παναγιώτη Αθανασίου ο οποίος ήδη διενεργούσε έρευνα για τη λίστα Λαγκάρντ αλλά στον προϊστάμενο της εισαγγελίας, Ηλία Ζαγοραίο ο οποίος σύμφωνα με παλαιότερο δημοσίευμα της “δημοκρατίας” υπήρξε ένας από τους μαθητές του Παπαγγελόπουλου.\nΑκολούθως, εν μέσω προεκλογικής περιόδου, ο Ζαγοραίος μαζί με την Ελένη Τουλουπάκη, τον Χρήστο Ντζούρα και τον Γιώργο Καλούδη, μεταβαίνουν μαζί με τη δημοσιογράφο Γιάννα Παπαδάκου στο Παρίσι όπου ανακρίνουν τον Ερβέ Φαλτσιανί. Το συγκεκριμένο ταξίδι χαρακτηρίζεται μυστικό και πραγματοποιείται στις 10 Σεπτεμβρίου 2015 χωρίς να το γνωρίζουν ούτε οι Οικονομικοί εισαγγελείς που διερευνούν τη λίστα Λαγκάρντ αλλά ούτε η εισαγγελέας του Αρείου Πάγου.\nΣτην κατάθεσή του ο Αθανασίου χαρακτηρίζει αντιδικονομική αυτή την ενέργεια. Αμέσως μετά την αποκάλυψη Αθανασίου ο Δημήτρης Παπαγγελόπουλος έσπευσε να χαρακτηρίσει ως “Παραμύθια της Χαλιμάς” τη συγκεκριμένη αποκάλυψη. Στηρίχθηκε στην ανακοίνωση απάντηση του εκδότη της “δημοκρατίας” ο οποίος την περασμένη Τετάρτη είπε ότι τον Αύγουστο του 2015 δεν γνώριζε κάν τον Παπαγγελόπουλο! “Τον διέψευσε ο εκδότης διότι τον είπε Παραμυθά της Χαλιμάς. Δεν μου έστειλε ποτέ επιστολή” φώναζε το πρωί της Πέμπτης ο Δημήτρης Παπαγγελόπουλος στον Τάκη Χατζή στην τηλεόραση του Αlpha.\nΗ “ΜΠΑΜ στο Ρεπορτάζ” που κυκλοφορεί σήμερα στα περίπτερα αποκαλύπτει όλα τα έγγραφα ντοκουμέντα τα οποία αποκαλύπτουν ότι “παραμυθάς της Χαλιμάς” δεν ήταν ο εισαγγελικός λειτουργός αλλά ο πρώην αναπληρωτής υπουργός Δικαιοσύνης!\nΕπιγραμματικά: Στις 19 Αυγούστου 2015 εν μέσω προεκλογικής περιόδου ο κ. Φιλιππάκης στέλνει στον κ. Παπαγγελόπουλο τον οποίο υποτίθεται ότι δεν γνώριζε (!) δημοσιεύματα της “δημοκρατίας” περί “εγκληματικής οργάνωσης”. Τα ερωτήματα πολλά:\nΓιατί η επιστολή εστάλη στον Παπαγγελόπουλο (που δεν γνώριζε!!!) και όχι στον τότε υπουργό Δικαιοσύνης Νίκο Παρασκευόπουλο ή στον αρμόδιο υπουργό για θέματα Διαφθοράς Παναγιώτη Νικολούδη; Γιατί τέτοιου είδους προτίμηση;\nΓιατί ο Παπαγγελόπουλος έστειλε την επιστολή με παραγγελία προκαταρκτικής στον κ. Ζαγοραίο και όχι στους αρμόδιους Οικονομικούς εισαγγελείς που διερευνούσαν τη λίστα Λαγκάρντ;\nΚαι γιατί εν τέλει είπε ψέμματα on air στην τηλεόραση του Alpha ότι δεν έλαβε ποτέ τέτοιου είδους επιστολή;\nΗ σημερινή αποκάλυψη της “ΜΠΑΜ” εκθέτει ανεπανόρθωτα τον κ. Παπαγγελόπουλο. Μέχρι σήμερα χαρακτήριζε “ψεύτες” τους τρεις εισαγγελείς που έχουν καταθέσει σε βάρος του. Ο ίδιος όμως δεν δίστασε να εκστομίσει ένα τερατώδες ψέμα και μάλιστα στον τηλεοπτικό αέρα.\nΠροφανώς θεωρούσε ότι η δημοσιογραφική έρευνα δεν θα αποκάλυπτε ποτέ τα σχετικά έγγραφα μιας υπόθεσης η οποία χρησιμοποιήθηκε προεκλογικά από τον ΣΥΡΙΖΑ το 2015 και εν τέλει κατέληξε στο αρχείο το 2019 από την κα Τουλουπάκη.


Βραδιά Ελληνικής Δημοτικής Μουσικής με τον Λάκη Χαλκιά | CultureNow.gr\nΑρχική Σελίδα » Μουσική » Μουσικά Νέα » Βραδιά Ελληνικής Δημοτικής Μουσικής με τον Λάκη Χαλκιά\nCULTURENOW / 16-02-2011 / 12:19\nΗ Ελληνοαμερικανική Ένωση παρουσιάζει συναυλία του Ηπειρώτη ερμηνευτή Λάκη Χαλκιά, με αφορμή τη νέα του δισκογραφική δουλειά …\n«Μνήμες Ξενιτειάς». Η συναυλία θα πραγματοποιηθεί την Τρίτη 15 Φεβρουαρίου 2011, στις 20:00 στο Θέατρο της Ελληνοαμερικανικής Ένωσης (Μασσαλίας 22, Κολωνάκι).\nΟ νέος δίσκος «Μνήμες Ξενιτειάς» περιέχει δώδεκα Δημοτικά τραγούδια της Ηπείρου, τα οποία επιλέχθηκαν από το βιβλίο της Βασιλικής και του Θανάση Δ. Σκουτέλα που κυκλοφόρησε από τις Εκδόσεις Aristide D. Caratzas με τον τίτλο A Weft of Memory, A Greek Mother’s Recollection of Folk Songs and Poems.\nΟ Λάκης Χαλκιάς είναι γιος του κλαρινίστα Τάσου Χαλκιά. Ασχολείται με την μουσική και το τραγούδι από νεαρή ηλικία – στα 18 του ηχογραφεί τους πρώτους του δίσκους. Από το 1960 μέχρι το 1967 εμφανίζεται πλάι στους Σωτηρία Μπέλλου, Στέλιο Καζαντζίδη, Γρηγόρη Μπιθικώτση, Γιώργo Ζαμπέτα και άλλους, ενώ συνεργάζεται με τους μεγάλους ρεμπέτες Μάρκο Βαμβακάρη, Γιάννη Παπαϊωάννου και Βασίλη Τσιτσάνη.\nΤο 1967, φεύγει για τις Η.Π.Α. και τον Καναδά μέχρι το 1971, και μεταξύ άλλων συνεργάζεται με τον Άντονι Κουήν για την τηλεόραση της πόλης του Σακραμέντο της Καλιφόρνιας, στην παρουσίαση του έργου «Ζορμπάς» των Μίκη Θεοδωράκη – Νίκου Καζαντζάκη. Έχει συνεργαστεί με τους Αντώνη Κατινάρη, Κώστα Ψυχογιό, Χρήστο Νικολόπουλο, Πυθαγόρα και Λουκιανό Κηλαϊδόνη, Νίκο Μαμαγκάκη, Χρήστο Λεοντή, ενώ έχει λάβει μέρος στα πιο σημαντικά έργα τού Γιάννη Μαρκόπουλο, όπως: «O Στρατής Θαλασσινός», «Θητεία», «Ελεύθεροι Πολιορκημένοι», κ.ά. Από την εκτενή, προσωπική του δισκογραφία ξεχωρίζουν τα «2.500 Χρόνια Ελληνική Μουσική» (Από τον Όμηρο μέχρι σήμερα), «Παραδοσιακά Κεντήματα», «Η Ελλάδα είναι Έρωτας», «36 Τραγούδια της Ηπείρου με τον Λάκη Χαλκιά» κ.ά. Έχει δώσει συναυλίες στην Ελλάδα (μεταξύ άλλων σε Ηρώδειο, Μέγαρο Μουσικής Αθηνών, Θέατρο Badminton) και το εξωτερικό (Opera House – Σίδνεϊ, Tonhalle Zurich – Ζυρίχη, Jerousalem Festival 08 – Ιερουσαλήμ κ.α.).\nΗμερομηνία Τρίτη 15 Φεβρουαρίου 2011, 20:00


Η Πάφος τίμησε την μνήμη του Πόντου με την δημιουργία πάρκου της γενοκτονίας\nTο Πάρκο Γενοκτονίας των Ελλήνων του Πόντου που δημιουργήθηκε από τον Δήμο Πάφου εγκαινιάστηκε το βράδυ της Πέμπτης στην παρουσία του Υπουργού Άμυνας Χαράλαμπου Πετρίδη.\nΗ εκδήλωση ξεκίνησε με πορεία από την Πλατεία Δημαρχείου προς το πάρκο, όπου ακολούθησε αγιασμός από τον Επίσκοπο Χύτρων, Ηγούμενο της Μονής Αγίου Νεοφύτου Λεόντιο. Ο Υπουργός Άμυνας Χαράλαμπος Πετρίδης συνεχάρη τον Δήμαρχο Πάφου για αυτή την πρωτοβουλία.\n«Εμείς εδώ, τιμούμε αυτή την επέτειο και οπωσδήποτε βρισκόμαστε πλάι σ’ αυτή την πρωτοβουλία του Δήμου Πάφου όπου έχει αγκαλιαστεί από το κοινό», είπε.\nΚύριος ομιλητής στην εκδήλωση ήταν ο Σάββας Καλεντερίδης, γεωπολιτικός αναλυτής και αξιωματικός εν αποστρατεία του Ελληνικού Στρατού. Η Τουρκία, είπε ο κ. Καλεντερίδης, αρνείται να αναγνωρίσει το έγκλημα της, δηλώνει αποφασισμένη να τελέσει το επόμενο. Χρέος μας είναι να στηρίξουμε το ζήτημα και να συμβάλουμε στην διεθνοποίηση του, σημειώνοντας πως αυτό πιστεύει θα οδηγήσει την Τουρκία κάποια στιγμή να αναγνωρίσει και αυτή το έγκλημα και τότε θα έχουμε μια πραγματική ειρήνη στην περιοχή.\nΟ Δήμαρχος Πάφου, Φαίδωνας Φαίδωνος, τόνισε σε χαιρετισμό του ότι η πόλη της Πάφου μέσα από τα εγκαίνια ενός πάρκου μνήμης και τιμής για αυτά τα θύματα επιχειρεί να αφήσει άσβεστη και διαχρονική τη μνήμη και να υπενθυμίζει όχι μόνο στην πόλη της Πάφου και της Κύπρου αλλά και σε όλο τον κόσμο αυτό το ειδεχθές γεγονός.\n«Στην Πάφο διαβιούν 8.000 Έλληνες του Πόντου οι οποίοι είναι απόγονοι αυτών που κατάφεραν να επιζήσουν αυτού του εγκλήματος», είπε. « Πολλοί εξ αυτών, διατηρούν μνήμες μέσα από τη μνήμη των γενεών για συγγενείς και πρόσωπα των οικογενειών τους τα οποία χάθηκαν από το 1914- 1923».\nΤο πρόγραμμα της εκδήλωσης περιλάμβανε τραγούδια και χορούς του Πόντου ενώ ολοκληρώθηκε με την αποκάλυψη της αναμνηστικής πλάκας.


Football league:Δερμιτζάκης: Κάκιστη διαιτησία – Βεργέτης: Νίκη κόντρα στη ροή – Sportfmpatras.gr\nHome›ΠΟΔΟΣΦΑΙΡΟ›FOOTBALL LEAGUE›Football league:Δερμιτζάκης: Κάκιστη διαιτησία – Βεργέτης: Νίκη κόντρα στη ροή\nFootball league:Δερμιτζάκης: Κάκιστη διαιτησία – Βεργέτης: Νίκη κόντρα στη ροή\nΟι δηλώσεις των δυο προπονητών στη συνέντευξη τύπου μετά το τέλος του αγώνα στο «Ανθή Καραγιάννη».\nΠαύλος Δερμιτζάκης (προπονητής ΑΟΚ): « Θέλω να ευχαριστήσω τον φίλο μου τον Στάικο για τα καλά λόγια. Είχαμε πραγματικά μια πολύ καλή συνεργασία στον Αστέρα Τρίπολης. Είναι ένα καταπληκτικό παιδί, οικογενειάρχης και πολύ καλός συνεργάτης και προπονητής. Αυτό το δείχνει μέσα από τη δουλειά του.\nΞέραμε ότι θα ήταν ένα παιχνίδι πάρα πολύ δυνατό για το στόχο που έχουμε βάλει από ένα σημείο και μετά και που είναι η 2η θέση. Παίζαμε με μια ομάδα πάρα πολύ ποιοτική που παίζει ποδόσφαιρο. Εχει πλάνο στο παιχνίδι της και έχει στο μεσοεπιθετικό κομμάτι πολλούς ικανούς ποδοσφαιριστές.\nΘα έλεγα ότι στο Α` μέρος δεν είχαμε ουσία στο παιχνίδι μας. Όχι γιατί δεν ψαχτήκαμε τακτικά αλλά γιατί ο αντίπαλος μας έκλεισε πολύ καλή τους χώρους. Μας έκλεισε τα δυνατά μας σημεία. Δεν μπορέσαμε να προβληματίσουμε ενώ ο αντίπαλος ήταν επικίνδυνος. Στο β’ μέρος σαν ομάδα ανεβάσαμε το ρυθμό μας, γίναμε πιο πιεστικοί. Προσπαθήσαμε να γίνουμε πιο συγκεντρωμένοι.\nΤο κυνηγήσαμε μέχρι το τέλος ενώ στο τελευταίο λεπτό ήρθε μια ήττα που σίγουρα πονάει. Μας πονάει γιατί μένουμε πίσω στο βαθμολογικό πίνακα και στο στόχο που έχουμε βάλει. Είναι και μια ήττα που ήρθε στην έδρα μας μετά από δυο χρόνια.\nΌτι πω δεν έχει καμία σχέση με τη Νίκη Βόλου γιατί πραγματικά έχει μια πολύ καλή ομάδα. Απλά δεν το έχω κάνει ποτέ, αλλά θα το κάνω σήμερα με ότι έχει να κάνει με τη διαιτησία. Θα έλεγα ότι είχαμε μια κάκιστη και πονηρή διαιτησία.\nΈζησα περιστατικά μπροστά μου, παίκτης της Νίκης Βόλου να βρίζει το βοηθό και αυτός να λέει ότι δεν άκουσα κάτι ενώ είναι στα δυο μέτρα. Άκουσα τον τέταρτο να λέει στη φάση που συνεπλάκησαν κάποιοι παίκτες στο 85′ να του λέει να αποβληθεί ο Γκαρσία αλλά προφανώς τα ακουστικά ήταν χαλασμένα. Ένας διαιτητής ο οποίος δεν μας άφηνε να έχουμε ρυθμό , άφηνε το σκληρό παιχνίδια και τις πολλές διακοπές.\nΑποκορύφωμα το γκολ στο 82′ όπου δεν υπάρχει οφσάιντ. Ο παίκτης που σκοράρει δεν επηρεάζει πουθενά, έρχεται από πίσω όπως και ο παίκτης που είναι οφσάιντ δεν επηρεάζει τη φάση. Στο 82′ μ’ ένα γκολ που έχουμε πετύχει, με μια αλλαγή που δεν την έχουμε κάνει αλλά και ήταν το τέταρτο παιχνίδι στο οποίο είχαμε το μηδέν με την καλύτερη άμυνα του πρωταθλήματος, θα μπορούσαμε να το διαχειριστούμε καλύτερα. Το γκολ ήταν κανονικό. Θεωρώ ότι είναι αλλοίωση αποτελέσματος. Είναι κρίμα για τα παιδιά που κάνουμε μια μεγάλη προσπάθεια. Δεν την ακυρώνουμε εμείς ενώ την επιβραβεύουμε. Κάποιοι ίσως δεν θέλουνε την Καβάλα να κάνει κάτι περισσότερο από αυτό που έχει κάνει μέχρι τώρα. Όλα τα σχόλια δεν έχουν να κάνουν με τη Νίκη Βόλου».\nΣτάικος Βεργέτης (προπονητής Νίκης Βόλου): «Σήμερα παρακολουθήσαμε έναν αγώνα ποδοσφαιρικό. Ακριβώς αυτό που λέει η φράση, ποδοσφαιρικό παιχνίδι.\nΠολλές μονομαχίες. Είχαν πάθος και οι δυο ομάδες, θέλανε να κερδίσουν, το διεκδίκησαν πάρα πολύ. Νομίζω ότι στο Α` μέρος βγήκαμε σε κάποιες επιθέσεις με καλές προϋποθέσεις τις οποίες δεν αξιοποιήσαμε μη έχοντας καλή τελική πάσα.\nΣτο β’ μέρος η Καβάλα ήταν καλύτερη από μας, μας πίεσε, κέρδισε πολλές στατικές φάσεις. Αδυνατούσαμε να κρατήσουμε τη μπάλα στα πόδια μας και αυτό μας έφερνε πάλι σε θέση άμυνας. Κόντρα στη ροή του αγώνα, αυτό που στερηθήκαμε τις δυο προηγούμενες αγωνιστικές δεχόμενοι γκολ στις καθυστερήσεις, ευτυχήσαμε να το βάλουμε εμείς. Καλή συνέχεια στην Καβάλα και στον κ. Δερμιτζάκη ο οποίος είναι ένα κόσμημα για την πόλη σας. Έχω την τιμή να συνεργαστώ μαζί του και είναι ένας προπονητής από τον οποίον έχω πάρει πολλές επιρροές. Τον ευχαριστώ πάρα πολύ για αυτό»\nΓ Εθνική: ΑΟ Υπάτου-ΑΕΚ Τρίπολης 2-1: Διπρόσωπη ...\nΑπόλλωνας : Στις τέσσερις κορυφαίες ομάδες της ...\nΤσάλος: «Ελάτε να αναλάβετε»\nΣωτηρόπουλος: «Τώρα ξεκινάει το πρωτάθλημα για εμάς» (vid)


ΠοΥρΝάΡι ✿ ✿ ΔοΜοΚοΥ ✿: Υγιής καρδιά για «δυνατό» εγκέφαλο!\nΥγιής καρδιά για «δυνατό» εγκέφαλο!\nΗ υγεία της καρδιάς βοηθά στην επιβράδυνση της γήρανσης του εγκεφάλου, σύμφωνα με έρευνα Αμερικανών επιστημόνων, οι οποίοι διαπίστωσαν πως οι άνθρωποι των οποίων η καρδιά ήταν «αργή», αντλούσε δηλαδή λιγότερο αίμα, είχαν παράλληλα πιο γερασμένους εγκεφάλους σε σχέση με άλλους.\nΗ καρδιά που αποδίδει μέτρια «γερνά» τον εγκέφαλο περίπου δύο χρόνια, κατά μέσο όρο, διαπιστώνουν οι ερευνητές του πανεπιστημίου της Βοστώνης στην εργασία τους δημοσίευσαν στο ιατρικό περιοδικό «Circulation», σύμφωνα με το BBC.\nΟι επιστήμονες βρήκαν συσχέτιση μεταξύ της απόδοσης της καρδιάς και του μεγέθους του εγκεφάλου: η χαμηλότερη απόδοση συσχετιζόταν με μικρότερο σε όγκο εγκέφαλο, που σημαίνει και πιο γερασμένο εγκέφαλο καθώς κατά τη γήρανση ο εγκέφαλός μας συρρικνώνεται.\nΥπάρχουν διάφορες θεωρίες ως προς το γιατί η μειωμένη ποσότητα αίματος που αντλεί η καρδιά σε σχέση με το σωματικό βάρος του ατόμου επηρεάζει την υγεία του εγκεφάλου. Μια εξήγηση είναι ότι η μείωση της ροής αίματος στον εγκέφαλο μειώνει την ποσότητα του οξυγόνου και θρεπτικών ουσιών που μεταφέρονται στα εγκεφαλικά κύτταρα.


B a s k e t........... A c t i o n: Η Μπάνβιτ έβαλε δύσκολα στον Παναθηναϊκό\nΗ Μπάνβιτ έβαλε δύσκολα στον Παναθηναϊκό\nΗ ΤΣΣΚΑ είχε τ' όνομα, η Μπάνβιτ είχε τα... εμπόδια για τον Παναθηναϊκό.\nΟι Τούρκοι έβαλαν πιο δύσκολα απ' ό,τι οι Ρώσοι στους «πράσινους» και είναι αυτοί που κατέλαβαν την 3η θέση του τουρνουά «Νίκος Γκάλης», επικρατώντας με 77-74.\nΟι πρωταθλητές αγωνίστηκαν χωρίς τους Μαυροκεφαλίδη, Σλότερ, Νέλσον, αλλά συγκριτικά με το πρώτο παιχνίδι, παρουσίασαν περισσότερες αδυναμίες που ο Ιβάνοβιτς θα κληθεί να τις διαχειριστεί.\nΟ Μαυροβούνιος τεχνικός επέλεξε για τη βασική πεντάδα τους Μποχωρίδη, Παππά, Γιάνκοβιτς, Γκιστ και Μπατίστα, αφήνοντας και πάλι εκτός τον Διαμαντίδη, δίνοντας έτσι το στίγμα πως σκοπεύει να δώσει πολλές ευκαιρίες στους νέους και παράλληλα να πάει συντηρητικά με τον αρχηγό του.\nΑν και ο Παναθηναϊκός ξεκίνησε καλά και προηγήθηκε στο σκορ (12-5), στη συνέχεια είχε πολλά προβλήματα στην άμυνα, παρουσιάζοντας αδυναμίες στο παιχνίδι «ένας εναντίον ενός». Η Μπάνβιτ διαθέτει παίκτες με αθλητικά προσόντα, διέκρινε την αδυναμία και «χτύπησε» με τον πολύ καλό Ρόουλαντ. Ετσι, η Μπάνβιτ πήρε κεφάλι στο σκορ (41-39) και βρέθηκε στο +5 (44-39) στο ημίχρονο.\nΣτο β' ημίχρονο ο Ιβάνοβιτς δοκίμασε πρόσωπα και σχήματα, είδε τους Παππά και Γιάνκοβιτς να αναλαμβάνουν μεγάλο μέρος των επιθετικών προσπαθειών του Παναθηναϊκού, την στιγμή που η Μπάνβιτ διατηρούσε επαφή με το σκορ. Ο Μαυροβούνιος χρησιμοποίησε και τον Φώτση σε ρόλο σέντερ, ενδεικτικό των δοκιμών που έκανε, ενώ για μεγάλο χρονικό διάστημα η τριάδα Μποχωρίδης, Παππάς, Γιάνκοβιτς κάλυψαν τις θέσεις στην περιφέρεια.\nΣτα αρνητικά για τους «πράσινους» τα πολλά λάθη στο παιχνίδι (17), οι πολλές χαμένες ελεύθερες βολές και οι κακές τοποθετήσεις στο αμυντικό ριμπάουντ, οι οποίες έδωσαν πολλές ευκαιρίες στους Τούρκους για διπλές επιθέσεις.\nΕίναι ενδεικτικό ότι στα τελευταία δευτερόλεπτα ο Μπατίστα είχε 0/4 ελεύθερες βολές (συνολικά 0/6), θυμίζοντας τον Διαμαντίδη που βρέθηκε σε αντίστοιχη κατάσταση στον ημιτελικό του τουρνουά με την ΤΣΣΚΑ. Ο αρχηγός πάντως ήταν αυτός που αστόχησε σε τρίποντο και στην τελευταία απόπειρα του Παναθηναϊκού, 3 δευτερόλεπτα πριν από το φινάλε κι ενώ το σκορ ήταν 76-74 για την Μπάνβιτ.\nΤα δεκάλεπτα: 18-22, 44-39, 64-67, 74-77.\nΠΑΝΑΘΗΝΑΪΚΟΣ: Χαραλαμπόπουλος 2, Μποχωρίδης, Γιάνκοβιτς 17 (2/4), Φώτσης 3, Παππάς 15 (1/3 τριπ), Διαμαντίδης 8, Γκιστ 19 (3), Μπατίστα 10.\nΜΠΑΝΒΙΤ: Βεϊσέογλου 3, Ρόουλαντ 11 (1), Ουλουσόι 2, Καντάν, Ετζ 11 (1), Ντέιβις 2, Μεχία 8, Βερεμένκο 9, Σίμονς 7, Τζεσίμ 8 (1), Μουτάφ 14 (3), Οζέρ 2.


«Δεν είναι λύση η ΕΠΟ» | Onsports.gr\nhome ΠοδόσφαιροSuper League«Δεν είναι λύση η ΕΠΟ» Κοινοποιήστε\n«Δεν είναι λύση η ΕΠΟ»\tΣυντάκτης: Onsports Team\nΟ πρόεδρος του Ατρόμητου, Γιώργος Σπανός, υποστήριξε πως δεν είναι λύση η πιθανή διοργάνωση του πρωταθλήματος από την ΕΠΟ.\tΟ ισχυρός άνδρας της ομάδας του Περιστερίου αναφέρθηκε στις τελευταίες εξελίξεις στο θέμα των κασετών και των αποκαλύψεων του Αλέξη Κούγια, λέγοντας ότι η συζήτηση γίνεται γύρω από τη διαιτησία η οποία ούτως ή άλλως ανήκει στην ΕΠΟ οπότε δεν συντρέχει λόγος παύσης της Super League. Παράλληλα, ο Γιώργος Σπανός υποστήριξε ότι δεν ψήφισε τον Βαγγέλη Μαρινάκη ως πρόσωπο αλλά για να υπάρξει πρόεδρος στη Λίγκα, ενώ τόνισε ότι πρέπει επιτέλους να μπει ένα θεσμικό πλαίσιο στο ελληνικό ποδόσφαιρο και να εφαρμόζονται αυστηρά οι νόμοι.\nΤέλος, αναφορικά με τα παράπονα του Ατρόμητου για το γεγονός ότι αγωνίστηκε Κυριακή και την Τετάρτη (16/03) θα δώσει τον ημιτελικό με τον Ολυμπιακό Βόλου που έπαιξε Σάββατο, υποστήριξε: «Να πούμε πως ακριβώς έχει το θέμα και να διευκρινίσουμε γιατί μου αρέσει η ειλικρίνεια. Ξέρετε ότι το πρόγραμμα έχει βγει πολύ καιρό πριν και δε μπορεί να ξέρει η διοργανώτρια αν θα παίξει ημιτελικά ο Ατρόμητος. Δεν το γνώριζε κανείς αυτό. Να είμαστε ειλικρινείς. Θα σας πω την εκδοχή του θέματος που προσβλέπει στο ηθικό κομμάτι. Ζητήσαμε το παιχνίδι να πάει Σάββατο όπως και ο Βόλος. Όμως ο Εργοτέλης έπαιξε την Τετάρτη εξ αναβολής με τον ΠΑΟΚ και δε μπορούσε να πάει Σάββατο. Για να αλλάξει τώρα το παιχνίδι της Τρίπολης έπρεπε να θέλουν και οι δύο ομάδες. Ο Ολυμπιακός Βόλου για ευνόητους λόγους δε θέλησε να το δεχθεί κι από εκεί και πέρα τα σχόλια είναι δικά σας».\tΚατηγορία: Super League


Η Βιπάσανα, που σημαίνει να βλέπεις τα πράγματα όπως είναι στην πραγματικότητα, είναι μια από τις αρχαιότερες τεχνικές διαλογισμού της Ινδίας. Την ανακάλυψε ξανά ο Γκοτάμα ο Βούδας πριν από 2500 χρόνια περίπου και τη δίδαξε ως μία οικουμενική θεραπεία για οικουμενικές ασθένειες, δηλαδή μία, Τέχνη του Ζην. Αυτή η μη-αιρετική τεχνική στοχεύει στο απόλυτο ξερίζωμα των νοητικών ακαθαρσιών και στην ύψιστη ευτυχία της συνολικής απελευθέρωσης. Η θεραπεία, όχι μόνο των ασθενειών, αλλά η ουσιαστική θεραπεία της ανθρώπινης δυστυχίας, είναι ο στόχος της.\nΗ Βιπάσσανα είναι ένας δρόμος αυτο-μεταμόρφωσης μέσα από την αυτοπαρατήρηση. Επικεντρώνεται στην βαθιά διασύνδεση μεταξύ του μυαλού και του σώματος, η οποία μπορεί να βιωθεί άμεσα με την πειθαρχημένη προσοχή στις σωματικές αισθήσεις που αποτελούν τη ζωή του σώματος, κι αυτό συνεχώς διασυνδέει και διαμορφώνει τη ζωή του νου. Είναι αυτό το ταξίδι της αυτό-διερεύνησης που βασίζεται στην παρατήρηση, που διαλύει τις νοητικές ακαθαρσίες, με αποτέλεσμα ένα απόλυτα ισορροπημένο νου γεμάτο αγάπη και συμπόνοια.\nΟι επιστημονικοί νόμοι που καθορίζουν τις σκέψεις κάποιου, τα συναισθήματα, τις αποφάσεις και τις αισθήσεις, γίνονται ξεκάθαροι. Μέσω της άμεσης εμπειρίας, η διαδικασία του πως κάποιος προχωρά ή υποχωρεί, του πως κάποιος παράγει δυστυχία ή απελευθερώνεται απ' αυτήν, γίνεται κατανοητή. Η ζωή χαρακτηρίζεται από αυξημένη συνειδητότητα, μη-αυταπάτη, αυτοέλεγχο και γαλήνη.\nΑπό την εποχή του Βούδα, η Βιπάσσανα έχει μεταδοθεί, μέχρι σήμερα, από μια αδιάσπαστη αλυσίδα δασκάλων. Αν και ινδικής καταγωγής, ο τωρινός δάσκαλος αυτής της αλυσίδας, ο κος S.N. Goenka, γεννήθηκε και μεγάλωσε στη Βιρμανία (Μιανμάρ). Ενώ ζούσε εκεί, είχε την καλή τύχη να διδαχθεί τη Vipassana από τον δάσκαλό του, τον Sayagyi U Ba Khin, ο οποίος ήταν εκείνη την εποχή υψηλός κυβερνητικός αξιωματούχος. Αφού διδάχθηκε την τεχνική από το δάσκαλό του για δεκατέσσερα χρόνια, ο κος Goenka εγκαταστάθηκε στην Ινδία και άρχισε να διδάσκει τη Βιπάσσανα το 1969. Από τότε έχει διδάξει δεκάδες χιλιάδες ανθρώπους όλων των φυλών και όλων των θρησκειών, τόσο στην Ανατολή και τη Δύση. Το 1982 άρχισε να διορίζει βοηθούς δασκάλους για να τον βοηθήσουν στην συνεχώς αυξανόμενη ζήτηση σεμιναρίων Βιπάσσανα.\nΗ τεχνική διδάσκεται σε 10-ήμερα σεμινάρια στα οποία οι συμμετέχοντες ακολουθούν έναν συγκεκριμένο Κώδικα Πειθαρχίας, μαθαίνουν τα βασικά σημεία της μεθόδου και ασκούνται ικανοποιητικά ώστε να βιώσουν τα ευεργετικά της αποτελέσματα.\nΤο σεμινάριο απαιτεί σκληρή, σοβαρή δουλειά. Υπάρχουν τρία βήματα της εκπαίδευσης. Το πρώτο είναι, για όσο διαρκεί το σεμινάριο, να απέχει κανείς από το να σκοτώνει, να κάνει σεξουαλικές πράξεις, να κλέβει, να λεει ψέματα και να παίρνει τοξικές ουσίες. Αυτός ο απλός κώδικας ηθικής χρησιμεύει στο να ηρεμεί το νου, που αλλιώς θα ήταν πολύ ανήσυχος για να μπορέσει να εκτελέσει την εργασία της αυτο-παρατήρησης. Το επόμενο βήμα είναι να αναπτύξει κανείς έλεγχο και κυριαρχία πάνω στο νου του, μαθαίνοντας να συγκεντρώνει την προσοχή του στη φυσική πραγματικότητα της συνεχώς μεταβαλλόμενης ροής της αναπνοής καθώς εισέρχεται και εξέρχεται από τα ρουθούνια. Την τέταρτη μέρα ο νους είναι πιο ήρεμος και περισσότερος συγκεντρωμένος, σε καλύτερη κατάσταση ώστε να μπορέσει να εκτελέσει την πρακτική της ίδιας της Βιπάσσανα: παρατηρώντας τις αισθήσεις σε ολόκληρο το σώμα, καταλαβαίνοντας τη φύση τους και αναπτύσσοντας αταραξία μαθαίνοντας να μην αντιδρά σ' αυτές. Τέλος, την τελευταί ημέρα, οι συμμετέχοντες μαθαίνουν το διαλογισμό της αγάπης-καλοσύνης ή καλής θέλησης προς τους άλλους, όπου η καθαρότητα που ανατύχθηκε κατά τη διάρκεια του σεμιναρίου μοιράζεται με όλα τα όντα.\nΌλη η τεχνική είναι στην πραγματικότητα νοητική εξάσκηση. Όπως κάνουμε σωματικές ασκήσεις για να βελτιώσουμε τη σωματική μας υγεία, έτσι και η Βιπάσσανα μπορεί να χρησιμοποιηθεί για να αναπτύξουμε ένα υγιή νου.\nΕπειδή απεδείχθει ότι είναι αυθεντικά χρήσιμο, δίνεται μεγάλη έμφαση στη διατήρηση της τεχνικής στην αυθεντική της, αγνή μορφή. Δεν διδάσκεται για εμπορικούς λόγους, αλλά προσφέρεται δωρεάν. Όποιος εμπλέκεται στη διδασκαλία της δεν λαμβάνει καμία απολύτως υλική αμοιβή. Δεν υπάρχει καμία χρέωση για τα σεμινάρια - ούτε για να καλυφθεί το κόστος της διατροφής και διαμονής. Όλα τα έξοδα καλύπτονται από δωρεές ανθρώπων που έχοντας ολοκληρώσει ένα σεμινάριο και έχοντας βιώσει τα οφέλη της, επιθυμούν να δώσουν και σ' άλλους τη δυνατότητα να ωφεληθούν επίσης.\nΒεβαίως, τα αποτελέσματα έρχονται σταδιακά με τη συνεχή εξάσκηση. Δεν είναι ρεαλιστικό να περιμένει κανείς να λυθούν όλα του τα προβλήματα σε 10 μέρες. Ωστόσο, μέσα σ' αυτές τις δέκα μέρες, μπορεί να μάθει κανείς τα βασικά σημεία της Βιπάσσανα ώστε να μπορούν να εφαρμοστούν στην καθημερινότητα. Όσο περισσότερο ασκείται η τεχνική, τόσο μεγαλύτερη είναι η απελευθέρωση από τη δυστυχία και τόσο πιο κοντά είναι κανείς στον απόλυτο στόχο της ολοκληρωτικής απελευθέρωσης. Ακόμα κι αυτές οι δέκα μέρες μπορού να προσφέρουν θεαματικά αποτελέσματα που είναι ευεργετικά για την καθημερινή ζωή.\nΌλοι οι σοβαροί άνθρωποι είναι καλοδεχούμενοι σε ένα σεμινάριο Βιπάσσανα για να δουν με τα μάτια τους πως η τεχνική λειτουργεί και να εκτιμήσουν τα οφέλη. Όσοι δοκιμάσουν τη Βιπάσσανα θα δουν ότι είναι ένα ανεκτίμητο εργαλείο με το οποίο μπορούν να αποκτήσουν αληθινή ευτυχία και να τη μοιραστούν και με άλλους.


PALOUKI LOUK: ΝΕΑ ΖΑΡΤΙΝΙΕΡΑ ΣΤΗΝ ΘΕΣ/ΝΙΚΗ\nkorinoskilo 28 Μαΐου 2009 - 9:19 π.μ.\nε κοιτα οτι δεν μπορουν να κανουν στην γυναικα τους βρισκουν ευκαιρια να τα κανουν τζαμπα ...... γιατι μαλλον και στα μπουρδελα απαγορευετε ο ξυλοδαρμος:Ρ\nhttp://eglimatikotita.blogspot.com/ 28 Μαΐου 2009 - 8:45 μ.μ.\neinai kati malakes sthn astynomia,pou den perigrafontai me apla logia...........\nAntinemecis 29 Μαΐου 2009 - 4:53 μ.μ.\nΤο θέμα δεν είναι πλέον απλά να το συζητάμε και εκείνοι να κάνουν ανενόχλητοι τη βρωμοδουλειά τους.\nΝα είστε σίγουροι ότι οι μπάτσοι λειτουργούν κατ' εντολή και γνωρίζοντας ότι η "δικαιοσύνη" δε θα τους ενοχλήσει και οι ανώτεροι θα τους καλύψουν. Σκοπός είναι ο εκφοβισμός του κόσμου.\nΗ ΧΟΥΝΤΑ προσπαθεί να επιβληθεί, το σύστημά τους καταρρέει και όπως έγραφε πολύ σωστά κάποιος σε ένα σχόλιο (ας με συγχωρέσει που δε θυμάμαι το όνομά του) Η ΠΙΟ ΕΠΙΚΙΝΔΥΝΗ ΠΕΡΙΟΔΟΣ ΜΙΑΣ ΧΟΥΝΤΑΣ ΕΙΝΑΙ ΛΙΓΟ ΠΡΙΝ ΚΑΤΑΡΡΕΥΣΕΙ!\nΥγ. @ PALOYKI LOUK\nΘα κάνω παραπομπή μέσα από την ανάρτησή μου. Δυστυχώς έρχεται για να επιβεβαιώσει αυτά που γράφω!\nΚαιρός να ανοίξουμε και τα μάτια των άλλων. Διαδόστε το...


Αφέθηκαν ελεύθεροι αλλά… παραμένουν φυλακισμένοι... - Star.gr\nΕΛΛΑΔΑ Δευτέρα, 28 Νοεμβρίου 2016, 14:50\nΑφέθηκαν ελεύθεροι αλλά… παραμένουν φυλακισμένοι Σακκάς-Σεϊσίδης\nΟδηγήθηκαν εκ νέου στη φυλακή για άλλες υποθέσεις\nΕλεύθεροι χωρίς κανένα περιοριστικό όρο μετά τις απολογίες τους για συμμετοχή στην οργάνωση «Επαναστατικός Αγώνας», αφέθηκαν σήμερα ο Κώστας Σακάς και ο Μάριος Σεϊσίδης, ωστόσο οδηγήθηκαν εκ νέου στη φυλακή καθώς κρατούνται για άλλες υποθέσεις.\nΝα σημειώσουμε, ότι οι δύο κατηγορούμενοι οδηγήθηκαν ενώπιον του ειδικού εφέτη ανακριτή, αρμόδιου για θέματα τρομοκρατίας, προκειμένου να απολογηθούν για τις κατηγορίες που τους αποδίδει η ελληνική Δικαιοσύνη σχετικά με την οργάνωση «ΕΑ». Σύμφωνα με πληροφορίες, τόσο ο Σακκάς, ο οποίος εμφανίστηκε χωρίς δικηγόρο, όσο και ο Μ. Σεϊσίδης, αρνήθηκαν κατηγορηματικά οποιαδήποτε σχέση με την υπόθεση.\nΌπως έχει ήδη γράψει στο star.gr, στον έβδομο όροφο του Εφετείου Αθηνών, επί της Λουκάρεως, έφθασαν το πρωί της Δευτέρας αντιεξουσιαστές-φερόμενοι ως μέλη της ομάδας Ρουβίκωνας.\nΣύμφωνα με την Αστυνομία, λίγο πριν τις 10.00, ομάδα πέντε-έξι ατόμων φώναξε συνθήματα και πέταξε φυλλάδια στον διάδρομο, έξω από τα γραφεία. Με αυτά ζητούσαν την απελευθέρωση των αναρχικών Κώστα Σακκά και Μάριου Σεϊσίδη. Οι νεαροί αποχώρησαν μετά από λίγα λεπτά, χωρίς η Α��τυνομία να προχωρήσει σε προσαγωγές.


Συνέντευξη με την ανερχόμενη και ταλαντούχα ηθοποιό Ευγενία Παναγοπούλου που πρωταγωνιστεί στην τηλεοπτική σειρά "Ζωή μου" - kallitexnes.gr\nΣυνέντευξη με την ανερχόμενη και ταλαντούχα ηθοποιό Ευγενία Παναγοπούλου που πρωταγωνιστεί στην τηλεοπτική σειρά “Ζωή μου”\nΗ συνάντηση και η κουβέντα με την Ευγενία Παναγοπούλου μόνο τις καλύτερες εντυπώσεις μπορεί να σου αφήσει! Ευγενική, όπως το όνομα της, με θετική αύρα και πρόθυμη να απαντήσει σε όλες μας τις ερωτήσεις. Ένας νέος άνθρωπος του θεάτρου και της τηλεόρασης, που κάνει τα βήματα του αργά και σταθερά με ήθος και αξιοπρέπεια. Την παρακολουθούμε συχνά, μέσα από τους τηλεοπτικούς της ρόλους, αλλά ήρθε η ώρα να την γνωρίσουμε λίγο καλύτερα.\nΛεωνίδας Ζέης — 21 Ιανουαρίου 2017\nΕύχομαι να αλλάξουν γρήγορα τα πράγματα, σχετικά με τα δικαιώματα των καλλιτεχνών και να γίνουν συστηματικές ενέργειες από τους αρμόδιους, ώστε να επανέλθουν κάποια πράγματα που δεν ισχύουν πια, γιατί είχαν λόγο που υπήρχαν. Το μόνο που εύχομαι είναι τύχη και φωτισμένους ανθρώπους που να αγαπάνε τον πολιτισμό και να τον επαναπροσδιορίσουν.\n– Σε γνωρίσαμε μέσα από την συμμετοχή σου στην καθημερινή τηλεοπτική σειρά “Η ζωή της άλλης“. Έκτοτε, σε βλέπουμε συχνά στην τηλεόραση και το θέατρο. Σου ήρθαν εύκολα τα πράγματα βγαίνοντας από την σχολή;\nΕυγενία: Βγήκα με τρομερή όρεξη από την σχολή, με είχαν εμπνεύσει πολύ οι δάσκαλοι μου και έκανα πολλή δουλειά με τον εαυτό μου. Βγαίνοντας λοιπόν από την σχολή, δεν είχα καμία γνωριμία στον χώρο και οι δάσκαλοι μου στην “Δήλο” ήταν παλιάς κοπής, οπότε μου είπαν βγές και κυνήγα την τύχη σου. Ποτέ κανένας τους δεν πήρε κάποιο τηλέφωνο για να με πάρουν σε δουλειά, αλλά πάντα ήξερα ότι, αν τους χρειαστώ τα τηλέφωνα τους ήταν ανοιχτά για μένα.\n– Τι έχεις να θυμάσαι από τα χρόνια της σχολής; Τι κρατάς από τους καθηγητές σου;\nΕυγενία: Κρατάω την επιβράβευση και την στωικότητα που έδειχναν ανά βδομάδα που εξελισσόμασταν. Στάθηκα τυχερή με τους καθηγητές που συνάντησα στην σχολή, γιατί με υπομονή προσπαθούσαν να σε βοηθήσουν να σμιλεύσεις και να αναδείξεις ο,τι καλό είχες μέσα σου. Θυμάμαι χαρακτηριστικά στο τρίτο έτος που είχα παιδευτεί πάρα πολύ με ένα κομμάτι που είχα, την “Μπεθ” από το “Ένα ψέμα του μυαλού” του “Σέπαρτ”.\nΛίγο πριν από τις εξετάσεις, η κα Χατούπη γύρισε και μου είπε “Μπράβο Ευγενία, αυτό είναι το κομμάτι!”. Αυτή η φράση για μένα, ήταν η καλύτερη επιβράβευση για την δουλειά που είχα κάνει πάνω στον ρόλο.\n– Ως νέα ηθοποιός, δοκιμάζεσαι ακόμα στον χώρο του θεάτρου. Τι συμβουλή θα έδινες στα νέα παιδιά που τώρα ξεκινάνε την πορεία τους, σύμφωνα με την έως τώρα εμπειρία σου;\nΕυγενία: Σίγουρα, ένας μεγαλύτερος ηθοποιός από μένα θα είχε να δώσει μία καλύτερη συμβουλή στα νέα παιδιά, αλλά αν πρέπει να πω κάτι, αυτό είναι ότι θα πρέπει να οπλιστούν με πολύ θάρρος, να έχουν ήθος και “ευγενικό θράσος”, ώστε να βγουν στην δουλειά και να διεκδικήσουν πράγματα.\n– Αν σε γυρίσω πίσω στα εφηβικά σου χρόνια, ποιες θυμάσαι ότι είναι οι επιθυμίες σου γι΄ αυτό το επάγγελμα;\nΕυγενία: Πάντα με φανταζόμουν να είμαι πάνω στο σανίδι με τους συναδέλφους μου και μαζί με κόσμο. Δεν φανταζόμουν ποτέ ότι θα γίνω η μεγάλη σταρ, αλλά ήθελα να είμαι εργάτης του θεάτρου και κινήθηκα προς αυτή την κατεύθυνση.\n– Τι θυμάσαι από το πρώτο τηλεοπτικό σου γύρισμα; Μπορείς να μας μεταφέρεις τι ένιωθες εκείνη την ημέρα;\nΕυγενία: Στο πρώτο μου τηλεοπτικό γύρισμα, ήταν παρών ο κ. Δημήτρης Αρβανίτης, με τον οποίο περιμένω πως και πώς να συνεργαστώ ξανά. Όπως καταλαβαίνεις, η παρουσία του εκεί με έκανε να τρέμω και να έχω άγχος. Ήμουν διαβασμένη πολύ καλά, αλλά θυμάμαι πως δεν ήξερα τι σημαίνει η λέξη “ρακόρ”. Έτσι, σε μία δισέλιδη σκηνή, εγώ έκανα πολλές κινήσεις και η “σκρίπτ” μου λέει: “φαντάζομαι τα θυμάσαι όλα αυτά που έκανες, γιατί θα την κάνουμε ξανά την σκηνή”. Την ρωτάω: “γιατί αφού την κάναμε την σκηνή;” και μου απαντάει εντελώς αφοπλιστικά, λέγοντας μου την λέξη: “ρακόρ αγάπη μου!”. Όπως καταλαβαίνεις, από την πρώτη μέρα έπεσα στα βαθιά. (γελάει)\nΣτο Λονδίνο ένιωσα πως είναι να είσαι ξένος σε μία χώρα και να σε αντιμετωπίζουν με καχυποψία. Πόνεσα πολύ τους μετανάστες, τους οποίους πρέπει να τους αντιμετωπίζουμε ως ανθρώπους και όχι ως σκουπίδια.\n– Στο θέατρο ονειρεύεσαι ρόλους ή συνεργασίες;\nΕυγενία: Ονειρεύομαι μόνο συνεργασίες. Πιστεύω πολύ στη δύναμη της ομάδας και στη συλλογική δουλειά στο επάγγελμα μας. Δεν ονειρεύομαι να γίνω πρωταγωνίστρια, χωρίς να είναι κατακριτέο αυτό για όσους το θέλουν.\n– Πως είναι σήμερα τα οικονομικά ενός νέου ηθοποιού; Μπορεί κάποιος να ζήσει από αυτό ή τουλάχιστον να έχει μία σχετική άνεση;\nΕυγενία: Δυστυχώς, τα πράγματα σε αυτόν τον τομέα είναι πολύ δύσκολα και αυτό δεν αφορά μόνο τους νέους ηθοποιούς, αλλά όλους. Εύχομαι να αλλάξουν γρήγορα τα πράγματα και να γίνουν συστηματικές ενέργειες από τους αρμόδιους, ώστε να επανέλθουν κάποια πράγματα που δεν ισχύουν πια, γιατί είχαν λόγο που υπήρχαν. Εγώ προσωπικά, έχω εκμηδενίσει τις ανάγκες μου, ώστε να προσαρμοστώ στην πραγματικότητα. Το μόνο που εύχομαι είναι τύχη και φωτισμένους ανθρώπους που να αγαπάνε τον πολιτισμό και να τον επαναπροσδιορίσουν.\n– Μιας και μιλάμε για την οικονομική κατάσταση των ηθοποιών να σε ρωτήσω και κάτι άλλο. Θεωρείς πως είναι εύκολο για μία μέση οικογένεια να πάει σήμερα στο θέατρο και να πληρώσει το εισιτήριο;\nΕυγενία: Ναι βέβαια. Υπάρχουν αρκετές παραστάσεις και θέατρα που έχουν μειώσει αρκετά την τιμή του εισιτηρίου. Επίσης, υπάρχουν διάφορα site που δίνουν δύο εισιτήρια στην τιμή του ενός ή κάνουν ειδικές τιμές σε ανέργους. Τα πάντα πια είναι θέμα διάθεσης .Αν κάποιος θέλει να πάει στο θέατρο, σίγουρα μπορεί.\n– Ας αλλάξουμε κλίμα. Πες μας δύο λόγια για την τηλεοπτική σειρά “Ζωή μου“, στην οποία συμμετέχεις.\nΕυγενία: Είναι μία πολύ όμορφη σειρά, βασισμένη στο ομώνυμο βιβλίο της Καρμέλας Κατσαμένη. Τα γυρίσματα μας ήταν αρκετά δύσκολα και απαιτητικά, αλλά όλοι μας είχαμε πολλή όρεξη και μεράκι γι΄ αυτή την δουλειά και έτσι υπήρχε αρμονία στην συνεργασία. Θα ήθελα να αναφέρω τα ονόματα των συναδέλφων με τους οποίους συνεργάστηκα στα γυρίσματα της σειράς: Κρίστυ Παπαδοπούλου, Κατερίνα Γερονικολού, Νικόλας Μακρής, Αγγελική Φιλιππίδου, Χάρης Κολός, Λευτέρης Ζαμπετάκης, Ορέστης Σοφοκλέους, Αντρέας Τσέλεπος και φυσικά όλους τους υπόλοιπους συναδέλφους που συμμετέχουν.\nΣτιγμιότυπο από την καθημερινή σειρά “Ζωή Μου” στο Star\nΕυγενία: Έχω να περιμένω κάποια πράγματα, αλλά δυστυχώς δεν μπορώ να ανακοινώσω κάτι ακόμα. Από κει και πέρα, θέλω να σου πω ότι έχω πολλή όρεξη να δουλέψω και να βουτήξω βαθιά στην δουλειά. Θέλω να κάνω και να μάθω καινούργια πράγματα και αυτός είναι ένας από τους λόγους που έφυγα για το Λονδίνο.\n– Μίλησε μας για τα χρόνια που ήσουν στο Λονδίνο.\nΕυγενία: Καταρχάς, θέλω να ευχαριστήσω μία φίλη που με παρότρυνε να το κάνω. Ήταν μία δύσκολη περίοδος για μένα, όπου μετά από τέσσερα γεμάτα χρόνια δουλειάς δεν είχα να κάνω κάτι, γιατί κόπηκε η δουλειά που έκανα στην τηλεόραση, εξαιτίας ενός πολύ δυσάρεστου γεγονότος. Έτσι αποφάσισα να κάνω ένα διάλειμμα και έφυγα για το Λονδίνο, όπου έδωσα audition στην Central Saint Martins. Η παραμονή μου στο εξωτερικό, εκτός από την μαθητεία σε μεγάλες σχολές, όπως η Central και η Rada και τα εφόδια που πήρα για την τέχνη μου, μου έμαθαν να είμαι πιο μαλακή και ευγενής ως άνθρωπος. Επίσης, ένιωσα πως είναι να είσαι ξένος σε μία χώρα και να σε αντιμετωπίζουν με καχυποψία. Πόνεσα πολύ τους μετανάστες, τους οποίους πρέπει να τους αντιμετωπίζουμε ως ανθρώπους και όχι ως σκουπίδια.\n– Αν μπορούσε να πραγματοποιηθεί μία ευχή σου, ποια θα ήταν αυτή;\nΕυγενία: Να έχω εγώ και ο υπόλοιπος κόσμος ΥΓΕΙΑ με όλα τα γράμματα κεφαλαία και ένα καλύτερο θέατρο, με καλύτερες συνθήκες για τους ηθοποιούς και για τον κόσμο.\n– Σε ευχαριστούμε πολύ Ευγενία Παναγοπούλου για την ενδιαφέρουσα κουβέντα που είχαμε και σου ευχόμαστε να έχεις μία όμορφη και ανοδική πορεία.\nTo cast της καθημερινής σειράς “Ζωή Μου” στο Star\nΕυχαριστούμε πολύ τον ενδυματολόγο Κλέων Φυσέκη.\nΕπόμενο άρθρο AT HOME AT THE ZOO\nΠροηγούμενο άρθρο Backstage στη φωτογράφηση της παράστασης "Η Σιωπή" της Τάνιας Χαροκόπου και σκηνοθεσία Μενέλαου Τζαβέλλα, που έρχεται στο "Χυτήριο"


Μεταπτυχιακές Σπουδές στο ΤΕΤΥ, Π.Κ, 7/2019\nΤο Μεταπτυχιακό Πρόγραμμα του ΤΕΤΥ απαιτεί καθημερινή συμμετοχή των φοιτητών σε καθεστώς πλήρους απασχόλησης. Η επιτυχής ολοκλήρωσή του οδηγεί σε Δίπλωμα Μεταπτυχιακών Σπουδών (ΔΜΣ) μετά από σπουδές διάρκειας 4 εξαμήνων που συμπεριλαμβάνουν την υποχρεωτική παρακολούθηση μαθημάτων και την εκπόνηση και συγγραφή Μεταπτυχιακής Εργασίας.\nΚύρια έμφαση του Μεταπτυχιακού Προγράμματος είναι η εξειδίκευση και διεξαγωγή καινοτόμου έρευνας σε πεδία αιχμής της Επιστήμης και Τεχνολογίας Υλικών σε υψηλό διεθνώς ανταγωνιστικό επίπεδο. Επίσης, σαν μέρος της εκπαίδευσής τους, οι φοιτητές του Προγράμματος συμμετέχουν επικουρικά στη διδασκαλία προπτυχιακών μαθημάτων. Η γνώση Αγγλικών είναι απαραίτητη.\nΔικαίωμα υποβολής αίτησης για ΔΜΣ στην Επιστήμη και Τεχνολογία των Υλικών έχουν κάτοχοι τίτλου του πρώτου κύκλου σπουδών ΑΕΙ της ημεδαπής ή ομοταγών ιδρυμάτων της αλλοδαπής.\nΠροϋπόθεση για την επιλογή αποτελεί η επαρκής γνώση μίας τουλάχιστον γλώσσας πέραν της γλώσσας διεξαγωγής του Προγράμματος. Το επίπεδο γλωσσομάθειας που απαιτείται, τα ακαδημαϊκά κριτήρια που συνεκτιμώνται για την επιλογή ή η σχετική διαδικασία εξέτασης ορίζονται στον Κανονισμό Μεταπτυχιακών Σπουδών. Στα ακαδημαϊκά κριτήρια περιλαμβάνονται ιδίως ο βαθμός του πτυχίου, η βαθμολογία στα μαθήματα που είναι σχετικά με το γνωστικό αντικείμενο του Προγράμματος, η επίδοση σε διπλωματική εργασία, όπου αυτή προβλέπεται στον πρώτο κύκλο σπουδών, καθώς και η σχετική ερευνητική ή επαγγελματική δραστηριότητα του υποψηφίου.\nΟι συστατικές επιστολές θα αποσταλούν απ' ευθείας από τους συντάκτες, στη γραμματεία Μεταπτυχιακών Σπουδών».\nΠροθεσμία υποβολής δικαιολογητικών για το ΠΜΣ ορίζεται η 6η Σεπτεμβρίου 2019. Οι συνεντεύξεις θα πραγματοποιηθούν στις 12 Σεπτεμβρίου 2019 μεταξύ 10:00 - 13:00. Υπάρχει η δυνατότητα τηλεδιάσκεψης για υποψήφιους που διαμένουν εκτός Κρήτης.\nΤελευταία τροποποίηση την 2019-07-15 10:00 από τον webmaster.


Καβάλα: Πλάκωσε στο ξύλο νοσηλεύτρια στα επείγοντα του νοσοκομείου! Χαμός μπροστά σε γιατρούς και ασθενείς – THE PAPER\nΚαβάλα: Πλάκωσε στο ξύλο νοσηλεύτρια στα επείγοντα του νοσοκομείου! Χαμός μπροστά σε γιατρούς και ασθενείς\nΌλα έγιναν τα ξημερώματα της Παρασκευής (06-03-2020), με νοσηλεύτρια του Νοσοκομείου Καβάλας να δέχεται επίθεση και να πέφτει θύμα ξυλοδαρμού. Το περιστατικό έγινε στα επείγοντα της Χειρουργικής.\nΤη νοσηλεύτρια φέρεται να χτύπησε ασθενής που έφθασε στα επείγοντα με τη συνοδεία δύο ανδρών. Η άτυχη νοσηλεύτρια νοσηλεύεται στο Νοσοκομείο χτυπημένη στο πρόσωπο. Στην ανακοίνωσή του, το σωματείο της άτυχης γυναίκας αναφέρει:\n“Καταδικάζουμε απερίφραστα τον ξυλοδαρμό του υπέστη συνάδελφος μας, νοσηλεύτρια του ΤΕΠ Νοσοκομείου Καβάλας από ασθενή που προσήλθε για εξέταση! Οι εργαζόμενοι δεν είμαστε σάκοι πυγμαχίας, εργαζόμαστε σε σκληρές και αντίξοες συνθήκες, με τραγική έλλειψη προσωπικού δίχως ανάπαυση.\nΤο φαινόμενο αυτό έπρεπε να έχει αντιμετωπισθεί άμεσα και αποτελεσματικά διότι τέτοιου είδους επιθέσεις αυξάνονται συνεχώς. Η προηγούμενη Διοίκηση του Νοσοκομείου επέλεξε να το αντιμετωπίσει μειώνοντας τον αριθμό του προσωπικού φύλαξης από κάθε βάρδια…\nΚαλούμε την Διοίκηση του Νοσοκομείου, τον Υπουργό Υγείας και κάθε εμπλεκόμενο, να εξασφαλίσουν συνθήκες ασφάλειας και προστασίας στους εργαζόμενους των Νοσοκομείων και όλων των Υγειονομικών ιδρυμάτων, όπως άλλωστε είναι υποχρεωμένοι να πράξουν!\nΕπιπλέον καλούμε την Κυβέρνηση να προχωρήσει άμεσα στην αλλαγή του νομικού πλαισίου σχετικά με επιθέσεις σε δημόσιους λειτουργούς προκειμένου να υπάρχει δυνατότητα των Διοικήσεων των Νοσηλευτικών ιδρυμάτων να προσφεύγουν στην Δικαιοσύνη.”\nΤον έστειλαν στο νοσοκομείο για μία… απόδειξη Άγριος ξυλοδαρμός 88χρονης στη Ζάκυνθο Μια πρωτότυπη διαμαρτυρία σε νοσοκομείο της Καβάλας


Αισθήσεις και Συναισθήματα |\nΚλείσε τα μάτια και φέρε στο μυαλό σου τις πιο ευχάριστες εικόνες. Ταξίδεψε στις πιο μαγικές στιγμές, εκείνες που έχουν ένα γλυκό άρωμα και σε γεμίζουν ενέργεια. Αλήθεια, τι άρωμα τους δίνεις; Μήπως νότες εσπεριδοειδών & passion flower ή γλυκιάς βανίλιας και αισθησιακού σανταλόξυλου;\nΤώρα άκου το σώμα σου, τη ψυχή σου, τις αισθήσεις σου. Ποιες αισθήσεις σου ξυπνά το συναίσθημα της ευτυχίας και της χαλάρωσης; Μια βαθιά αναπνοή, μια ζεστασιά στο στήθος, η καρδιά χτυπάει σε ένα δικό της χαλαρό ρυθμό. Μπλέξε τις αισθήσεις με τα συναισθήματα σου, μη φοβηθείς… Γιατί αυτό θα σε πάει ένα βήμα πιο κοντά στην ευτυχία.\nΜου πήρε καιρό να το καταφέρω, να ακούω την ψυχή μου και το σώμα μου. Και αν κάπου το χάνω μου αρκεί η γνώριμη μυρωδιά των εσπεριδοειδών για να το θυμηθώ: άρωμα πορτοκαλιού, γλυκού μανταρινιού, ξινού λεμονιού. Αρώματα που αγαπώ, μου ταιριάζουν, με γεμίζουν ενέργεια. Γι’αυτό επιλέγω συχνά προϊόντα περιποίησης σώματος με αυτές τις νότες. Τελευταία έχω ξεχωρίσει το Luscious Crush της Victoria’s Secret. Το άρωμα του μανταρινιού παντρεύεται με εκείνο του passion flower και προσφέρει αναζωογόνηση στο λεπτό. Η στιγμή του μπάνιου μετατρέπεται σε μια προσιτή πολυτέλεια καθώς το Buffing Body Wash καθαρίζει και απολεπίζει απαλά την επιδερμίδα μου, ενώ η βιταμίνη C προσφέρει έξτρα δόση θρέψης. Αν βιάζεσαι και δεν έχεις χρόνο να χρησιμοποιήσεις ενυδατική μετά το ντουζ, μη σκας. Το συγκεκριμένο αφρόλουτρο θα αφήσει αρκετά ενυδατωμένη και απαλή την επιδερμίδα σου.\nΠως να μη σου προτείνω,όμως, την αντίστοιχη ενυδατική λοσιόν σώματος; Το τσαχπίνικο άρωμα συνδυάζεται με απίστευτα θρεπτική σύνθεση που περιέχει αλόη, σταφυλοκουκουτσέλαιο, βρώμη,αλλά και αντιοξειδωτικές βιταμίνες Ε & C. Απορροφάται γρήγορα, δεν κολλάει και αφήνει μεταξένια και λεία επιδερμίδα. Το σαγηνευτικό άρωμα της διαρκεί για αρκετές ώρες.\nΑν πάλι ζητάς ένα άρωμα ζεστό, μυστηριώδες & σαγηνευτικό, τότε δοκίμασε το Amber Romance Frangrance Mist με amber και crème anglaise. Τα γλυκά αρώματα της ζεστής βανίλιας, του γάλακτος και της ζάχαρης υπερισχύουν, το σανταλόξυλο κάνει αισθητή τη σαγηνευτική παρουσία του, ενώ αν αφαιθείς στο ταξίδι των αρωμάτων ίσως νιώσεις το κεχριμπάρι, το κεράσι και το όξινο λεμόνι.\nΌσον αφορά την αγορά τους, βγάλε από το μυαλό σου αεροδρόμια και sites του εξωτερικού. Μπορείς να τα βρεις σε δελεαστικές τιμές στο ishoponline.gr, ανάμεσα σε ένα πλήθος προϊόντων που αξίζει να δεις. Αλήθεια, εσύ ποιο θα επιλέξεις;\namber romance, body care, ishoponline.gr, luscious crush, Victoria's Secret\t3 Comments\nTrue Smiling Faces »\n3 thoughts on “Αισθήσεις και Συναισθήματα”\nΝαι, φυσικά το Amber Romance είναι και mist… βέβαια εμενα δεν μου αρέσουν και τα low profile αρωματα, η αλήθεια… θελω να το αφήνω παντού και γι΄αυτό καταλαβαίνεις…\ntake your time baby….\nκαι σου χω και μια εκπληξούλα….\nΕίναι υπέροχα τα αρώματα, αγορασα το Amber Romance αλλά και το Very Sexy Litlle Thing Noir. Ωστόσο, με απογοήτευσε η ένταση τους. Φευγει πολύ γρήγορα κι εγω θέλω μεγαλύτερη ένταση και διάρκεια στα αρώματα…. πάντως το post σου για μια ακόμα φορά Κορινάκι μου, ζωγραφιά!!!!\nΌντως η ένταση του μειώνεται, αλλά σκέψου ότι εμένα στην αρχή που είναι αρκετά δυνατό δεν μου αρέσει.Μετά ναι!\n(δεν σε έχω ξεχάσει,αλλά τρέχω.Απόγευμα περίμενε νέα μου)


Κανουτέ: «Μπορούμε την πρόκριση» | Onsports.gr\nhome ΠοδόσφαιροEuropa LeagueΚανουτέ: «Μπορούμε την πρόκριση» Κοινοποιήστε\nΚανουτέ: «Μπορούμε την πρόκριση»\tΣυντάκτης: Onsports Team\nΔημοσίευση: Δευτέρα, 22 Αυγούστου 2011 15.51\nΤην αισιοδοξία του πως η Σεβίλλη μπορεί να πάρει το εισιτήριο για τους ομίλους του Europa League, ανατρέποντας την ήττα από το Ανόβερο στη Γερμανία (2-1), εξέφρασε ο Φρεντερίκ Κανουτέ, ενόψει του επαναληπτικού στο «Σάντσεθ Πιχουάν».\t«Πρέπει να περάσουμε στην επόμενη φάση, αλλά αυτή τη στιγμή μοιάζει αδύνατο. Κάναμε τα πράγματα δύσκολα στον πρώτο αγώνα με το Αννόβερο, το οποίο πιστεύω ότι τώρα θα αμυνθεί πολύ. Θα έχουμε ένα δύσκολο ματς, αλλά με τη βοήθεια του κόσμου μας πιστεύω ότι θα τα καταφέρουμε», τόνισε αρχικά ο 33χρονος επιθετικός από το Μάλι, για να προσθέσει: «Θέλουμε τη βοήθεια των οπαδών μας και ελπίζουμε το γήπεδο να είναι γεμάτο. Την Πέμπτη θα έχουμε τη δυσκολότερη στιγμή της σεζόν και δεν θέλουμε να σκεφτόμαστε τίποτα άλλο».\nΤέλος, ο Κανουτέ δεν έκρυψε την πεποίθησή του πως οι Ανδαλουσιανοί, όχι μόνο θα προκριθούν, αλλά θα αποδώσουν και ωραίο θέαμα. «Θέλουμε να κερδίσουμε και να γίνει με ωραίο τρόπο, επειδή πιστεύω ότι η ομάδα έχει τις δυνατότητες να τα καταφέρει. Είμαστε στην αρχή της σεζόν, όμως πιστεύω ότι θα παίξουμε θεαματικά. Χρειάζεται να είμαι καλύτεροι από τον πρώτο αγώνα και να προσπαθήσουμε περισσότερο για να περάσουμε στην επόμενη φάση», κατέληξε ο διεθνής επιθετικός που την μεταγραφική περίοδο του χειμώνα συνδέθηκε με την ΑΕΚ.\tΚατηγορία: Europa League


Cozy Basic V.I.Pets Αστερι γκρι Νο3 74x68cm. - WeTrainBecauseWeCare\nΑρχική σελίδα/Σκύλος/Κρεβατάκια Σκύλου/Cozy Basic V.I.Pets Αστερι γκρι Νο3 74x68cm.\nΚωδικός: TC-300N3SG Κρεβατάκια Σκύλου\nCozy Basic V.I.Pets Αστερι γκρι Νο3 74x68cm.\nKρεβάτι γεμισμένο με premium Comforel “Ultra-Reform” αγκαλιάζει το σώμα του σκύλου για προσαρμοσμένη άνεση και προσφέρει απόλυτη σωματική υποστήριξη & μέγιστη χαλάρωση. Διαθέτει αφαιρούμενο ένθετο μαξιλάρι.\nΜεγέθη: No1 54×44, No2 64×56, No3 74×68, No4 88×76, No5 96×84(Κατόπιν παραγγελίας)\nΧειροποίητο προϊόν, Ελληνίκης κατασκεύη\nΕπικοινωνήστε μαζί μας για την παραγγελία σας.\nκρεβατι γάτας Γάτα, κρεβατι σκυλου, Οικολογικό κρεβάτι, σκύλος\nCozy Basic V.I.Pets Αστερι γκρι Νο3 74x68cm. ποσότητα\nΠεριγραφή Cozy Basic V.I.Pets\nΧάρη στην εργονομική σχεδίαση του και το πλούσιο γέμισμα με επιλεγμένο Premium Comforel “Ultra-Reform”, παρέχει στο κατοικίδιο σας την απόλυτη σωματική υποστήριξη. Το κρεβάτι Cozy θα αγκαλιάσει το σώμα του σκύλου σας για προσαρμοσμένη άνεση και θα προσφέρει μέγιστη χαλάρωση για έναν βαθύ και άνετο ύπνο. Διαθέτει αφαιρούμενο ένθετο μαξιλάρι πάτου όπου τις ζεστές ημέρες μπορεί να χρησιμοποιηθεί και ως ανεξάρτητο flat μαξιλάρι. Επιπλέον δίνει τη δυνατότητα αλλαγής του στησίματος του κρεβατιού μετακινώντας, προ- σαρμόζοντας ή αφαιρώντας το ανάλογα με τις ανάγκες του σκύλου. Ιδανικό και για γάτες!\nΎφασμα: 100% Βαμβακερό- Καραβόπανο\nΓέμισμα: Comforel «Ultra -Reform»\nΠάτος: 100% Βαμβακερος – Καραβόπανο\nΣε χαμήλες στροφές\nNO5(ΚΑΤΟΠΙΝ ΠΑΡΑΓΓΕΛΙΑΣ), ΝΟ1, ΝΟ2, ΝΟ3, ΝΟ4\nΑστέρι γκρι, Αστέρι κόκκινο, Αστέρι μπλε, Λαχούρι μαύρο, Ρίγα κίτρινο/πορτοκαλί, Ρίγα κόκκινο/γκρι\nΔώστε πρώτος μία αξιολόγηση “Cozy Basic V.I.Pets Αστερι γκρι Νο3 74x68cm.” Ακύρωση απάντησης\nBANDANA MAX & MOLLY BLACK SHEEP-MEDIUM/LARGE\nBANDANA MAX & MOLLY BLACK SHEEP-XSMALL/SMALL\nΕΠΙΣΤΗΘΙΟ ΣΚΥΛΟΥ MAX & MOLLY RETRO PINK LARGE\t€39.00


Ergatiki - Η φασιστική απειλή στη Γαλλία\nΜπορούν οι φασίστες του Εθνικού Μετώπου (FN) της Μαρίν Λε Πεν να κερδίσουν τις προεδρικές εκλογές του 2017; Η γαλλική Αριστερά εξετάζει κυρίαρχα υπό αυτό το πρίσμα την άνοδο του FN. Αν χρησιμοποιήσουμε αυτό το κριτήριο θα καταλήξουμε στο συμπέρασμα ότι οι πρόσφατες εκλογές ήταν ένα βήμα πίσω για το FN γιατί δεν εξελέγη πρώτο κόμμα και επομένως αν επρόκειτο για προεδρικές εκλογές δεν θα τις κέρδιζε. Αλλά μια τέτοια ανάλυση λειτουργεί παραλυτικά.\nΟι εκλογές αποτέλεσαν ένα βήμα μπροστά για το FN, τόσο ιδεολογικά όσο και γεωγραφικά. Αξιοποιώντας τις τοπικές προεκλογικές εκστρατείες και με την βοήθεια των κατά τόπους εκλεγμένων του, το FN ριζώνει στις τοπικές κοινωνίες, χτίζει μηχανισμό ακτιβιστών, βελτιώνει τη θέση του στον κρατικό μηχανισμό και αυξάνει την νομιμοποίηση του. Για ακόμη μια φορά έλαβε πάνω από 5 εκατομμύρια ψήφους, αυτή τη φορά σε εκλογές που υποθετικά είναι δύσκολες για μικρά ή ανερχόμενα κόμματα. Αφορούσαν (οι εκλογές) πάνω από 2.000 κοινότητες, στους οποίους μέχρι τώρα το FN είχε μόνον έναν εκλεγμένο αντιπρόσωπο. Αυτή τη φορά κέρδισε τέσσερις από τον πρώτο γύρο, και έχει περάσει στον δεύτερο γύρω σε ακόμα 1.100. Κατέλαβε την πρώτη θέση σε 43 από τα 98 «διαμερίσματα» στα οποία ομαδοποιούνται αυτές οι κοινότητες.\nΌταν το FN κέρδισε σε 14 πόλεις πέρσι στις δημοτικές εκλογές, κάποιοι οχυρώθηκαν πίσω από την ελπίδα ότι οι εκλεγμένοι φασίστες θα χάσουν την αξιοπιστία τους από τη στιγμή που ανέλαβαν εξουσία. Αντίθετα όμως, όπου είχε εκλογικές επιτυχίες πέρσι, φέτος πήγε ακόμα καλύτερα, τέτοιο παράδειγμα είναι η Μπεζιέ στη νότια Γαλλία. Η Μπεζιέ είναι επίσης παράδειγμα για το πώς το FN εκπαιδεύει μέλη και ψηφοφόρους στο να υιοθετούν ολοένα και πιο σκληρές θέσεις. Μια εβδομάδα πριν από τις εκλογές, ο δήμαρχος οργάνωσε μια σύναξη για όσους αναπολούν με νοσταλγία την γαλλική κυριαρχία στην Αλγερία. Μετονόμασαν έναν δρόμο που είχε πάρει το όνομα του απο την λήξη του Γαλλο-Αλγερινού πολέμου και του έδωσαν τον όνομα ενός στρατηγού που είχε στηρίξει απόπειρα πραξικοπήματος εναντίον της αλγερινής ανεξαρτησίας.\nΤο FN «κατέβασε» σχεδόν 4.000 υποψηφίους στο 93% των τοπικών κοινοτήτων. Ποτέ ξανά στον παρελθόν δεν είχαν ακουστεί τόσα πολλά ρατσιστικά «ολισθήματα» από υποψηφίους του FN. Τίποτα από αυτά όμως δεν στάθηκε ικανό να παρεμποδίσει την αύξηση των ψήφων τους\nΑκόμα χειρότερα, μερικές εβδομάδες πριν τις εκλογές, μέλη του FN βοήθησαν αγρότες στο «διαμέρισμα» του Ταμ να οργανώσουν ένοπλες πολιτοφυλακές ώστε με τη χρήση βίας να μπλοκάρουν μια κατασκήνωση διαμαρτυρίας περιβαλλοντικών ακτιβιστών, οι οποίοι αντιτίθενται στην κατασκευή φράγματος. Μερικές μέρες αργότερα λιμενεργάτες, μέλη της CGT πήραν μέρος μαζί με μέλη του FN στις επιθέσεις εναντίον των ακτιβιστών. Το FN έχει προωθηθεί τόσο πολύ στο Ταμ ώστε να έχει περάσει στον δεύτερο γύρο των εκλογών σε 18 από τις 23 κοινότητες.\nΤα βασικά κόμματα έχουν ανταποκριθεί με τον χειρότερο δυνατό τρόπο. Το βράδυ του πρώτου γύρου των εκλογών, ο κεντροαριστερός πρωθυπουργός Μανουέλ Βαλλς αποκήρυξε το FN, ταυτόχρονα όμως είπε ότι έχει ανοιχτά τα αυτιά τους προς τις αξιώσεις του και προς τους ψηφοφόρους του, κατόπιν συνέχισε την ομιλία του σε μοτίβο νόμου και τάξης αλλά και υπέρ της «κοσμικότητας», που είναι ένας ακόμη τρόπος να επιτεθεί στους Μουσουλμάνους.\nΗ προεκλογική περίοδος καθορίστηκε από τη συζήτηση για την απαγόρευση της μαντίλας στα πανεπιστήμια, την περικοπή των γευμάτων χωρίς χοιρινό στα σχολεία για τα παιδιά των Μουσουλμάνων και των Εβραίων, καθώς και την ανάγκη ενίσχυσης του αντιτρομοκρατικού οπλοστασίου της κυβέρνησης. Όλα αυτά ενώ η κυβέρνηση θέσπιζε νέα αντεργατικά μέτρα. Ο φασισμός ξεκινά να θριαμβεύει όταν αποκτά ρίζες στην κοινωνία, και οι εκλογές είναι ένα μόνο από τα εργαλεία που έχει στη διάθεση του για να το πράξει αυτό. Οπότε πρέπει να είμαστε καθαροί, οι εκλογές αυτές ήταν ένα βήμα μπροστά για τον φασισμό στη Γαλλία.\nΗ μέρα πριν από τις εκλογές ήταν η 21η Μάρτιου, διεθνής ημέρα κατά του ρατσισμού. Περισσότεροι από 10.000 διαδηλωτές σε 20 πόλεις της Γαλλίας βάδισαν «μαζί εναντίον του φασισμού και κάθε μορφής ρατσισμού» απαιτώντας «ισότητα ή τίποτα». Σε αυτή την κινητοποίηση συναντήθηκαν πάνω από 130 οργανώσεις. Όλη αυτή η διαφορετικότητα αντανακλάστηκε και στην πορεία του Παρισιού. Ήταν θορυβώδης, με πολύ εργατόκοσμο και μεγάλη συμμετοχή από μειονότητες. Ενώ από την μία κάποια από τα κόμματα της αριστεράς δεν συμμετείχαν, η συμμετοχή από άλλα (κόμματα και οργανώσεις) ήταν ιδιαίτερα μαζική, γεγονός που δείχνει ότι τμήμα της αριστεράς αρχίζει να αντιλαμβάνεται τον κίνδυνο.\nΤο γεγονός ότι ήταν η πιο δυνατή αντιρατσιστική κινητοποίηση στη Γαλλία εδώ και χρόνια δίνει μια ιδέα για το πόσο έδαφος έχουμε χάσει. Μόνο χτίζοντας πάνω σε αυτή τη βάση -σε συνδυασμό με την επάνοδο των αγώνων ενάντια στις αντεργατικές επιθέσεις- μπορεί η παρούσα δυναμική να αντιστραφεί. Δεν υπάρχει άλλος χρόνος για χάσιμο.\n• Ο Ντενί Γκοντάρ είναι μέλος της αντιρατσιστικής επιτροπής του Νέου Αντικαπιταλιστικού Κόμματος στη Γαλλία, και της αντιφασιστικής συμμαχίας Conex.


Ξανά… ερωτηματικά: Ανακοινώθηκαν οι ελληνικές εταιρίες με το «καλύτερο εργασιακό περιβάλλον» για το 2019 | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΞανά… ερωτηματικά: Ανακοινώθηκαν οι ελληνικές εταιρίες με το «καλύτερο εργασιακό περιβάλλον» για το 2019\nΞανά… ερωτηματικά: Ανακοινώθηκαν οι ελληνικές εταιρίες με το «καλύτερο εργασιακό περιβάλλον» για το 2019\nΑνακοινώθηκαν χτες, 7 Απριλίου, οι ελληνικές εταιρίες με το «καλύτερο εργασιακό περιβάλλον» για το 2019, σύμφωνα με το Great Place to Work® Hellas.\n– 10 «μεγάλες» επιχειρήσεις που απασχολούν πάνω από 251 εργαζόμενους\n– 10 «μεσαίες» επιχειρήσεις που απασχολούν από 50 έως 250 εργαζόμενους\nΩστόσο, για μια ακόμα χρονιά προκαλούνται… ερωτηματικά. Μέσα στις νέες λίστες βλέπουμε, για παράδειγμα, την αλυσίδα Μασούτης. Υπενθυμίζεται, ότι η συγκεκριμένη εταιρία τράβηξε πρόσφατα τα βλέμματα, αφού απέλυσε υπάλληλο της γιατί… έκοψε κασέρι και σαλάμι από την ίδια μηχανή. Η εν λόγω γυναίκα εργαζόταν στην αλυσίδα για περίπου 15 χρόνια. Σημειώνεται, ότι φέτος είναι η 8η συνεχή χρονιά που η Μασούτης περιλαμβάνεται στις σχετικές λίστα για «καλύτερο εργασιακό περιβάλλον».\nΣτην νέα λίστα βλέπουμε, ανάμεσα σε άλλες εταιρίες, και το Πλαίσιο. Μια εταιρία που επίσης δεν φημίζεται… για το καλό εργασιακό της περιβάλλον. Παρά το προμόσιον που κάνουν οι άνθρωποι του brand, για να αντιστρέψουν το αρνητικό κλίμα.\nΌπως σημειώνει το Great Place to Work® Hellas, Η αξιολόγηση των εταιρειών ολοκληρώθηκε τον Φεβρουάριο του 2019. Συνολικά, δήλωσαν συμμετοχή 53 εταιρείες από διάφορους κλάδους της αγοράς, οι οποίες απασχολούν περισσότερους από 23.500 εργαζόμενους. Η έρευνα η οποία διεξάγεται με ανώνυμα ερωτηματολόγια, στηρίζεται κατά κύριο λόγο στην άποψη που έχουν οι εργαζόμενοι για την εταιρεία τους.\nGreat Place to Work® Hellasβραβείαεπιχειρηματικότητακαλύτερο εργασιακό περιβάλλον


Βασιλική Νταντά: «Από το στρες έπαθα ψωρίαση» - Fay's book\nHome / Best of TV / Βασιλική Νταντά: «Από το στρες έπαθα ψωρίαση»\nΗ Βασιλική Νταντά βρέθηκε σήμερα στο Πρωινό και μίλησε με τη Φαίη μας. Η γνωστή τραγουδίστρια αναφέρθηκε ανάμεσα σε άλλα και στο πρόβλημα της ψωρίασης που αντιμετώπιζε πριν πολλά χρόνια, αλλά και πώς κατάφερε να το ξεπεράσει.\n«Όταν ξεκίνησα μετά από λίγο καιρό στη Θεσσαλονίκη από το στρες, το άγχος, έπαθα ψωρίαση. Πλέον τα λέει ο κόσμος πιο εύκολα. Και καλοκαίρι να ήταν φορούσα μακρυμάνικα. Ετοιμαζόμουν να βγω στην πίστα κι έβαφα τα χέρια μου και τα πόδια μου για να τα καλύπτω. Τη μέρα πάντα φορούσα παντελόνια, δεν πήγαινα για μπάνιο τόσο συχνά ή δεν θα πήγαινα με ανθρώπους που δεν ξέρω γιατί ντρεπόμουν να εμφανίσω σημεία του σώματός μου, υπήρχε παντού. Ήταν κάτι πολύ δύσκολο για μένα.\nΔεν αισθανόμουν καλά γιατί ήταν κάτι πρωτόγνωρο. Δεν ήξερα κιόλας. Σε ένα νοσοκομείο που είχα πάει με είχαν αποθαρρύνει, μου είχαν πει ότι δεν φεύγει, κι έφυγα κλαίγοντας. Εγώ πίστευα μέσα μου ότι μπορώ να το ξεπεράσω. Αν ήμουν μια φορά στεναχωρημένη πριν το πάθω, μετά ήμουν δέκα. Ήμουν στην πίστα και θυμάμαι να γελάνε από κάτω, να λένε… κοίτα αυτό, κοίτα εκείνο στο χέρι της, στο πόδι της. Τα έβλεπα εγώ αυτά την ώρα που τραγουδούσα και μου χαλούσε η διάθεση την ώρα που τραγουδούσα. Μαύριζαν τα πάντα γύρω μου. Αυτό συνέβη πολλά χρόνια πριν. Υπέφερα από αυτό», είπε μεταξύ άλλων η Βασιλική Νταντά.\nΔιαβάστε ακόμα: Συγκλονίζει η Μαρία Χούκλη: “Ο πατέρας έχει άνοια…”


Naxios Το πρώτο blog των Κυκλάδων: Μεγάλο «deal» με Δερμάτη ο ΑΜΣ Φιλωτίου\nΌπου βρει τα δύσκολα δίνει το παρών. Ο λόγος για τον Γιώργο Δερμάτη, ο οποίος μοιάζει να τρέφεται από την πρόκληση να φτάσει στο τέλειο, το ιδανικό. Αυτό είχε κάνει το 2011 όταν βρέθηκε στη Νάξο με σκοπό να οδηγήσει τον Πανναξιακό ΑΟΝ στην Α1 κατηγορία δημιουργώντας παράλληλα και ένα πρόγραμμα στα τμήματα υποδομών που θα έδινε στην πρώτη ομάδα χρόνο με το χρόνο νέο αίμα… Μπορεί να έφερε την ομάδα του Πανναξιακού στην Α1 κατηγορία (μαζί με τον Σούλη Τουρσούγκα) αλλά το στοίχημα με τα τμήματα υποδομής του έμεινε… Και τώρα έχει μία δεύτερη ευκαιρία σε μία άλλη ομάδα της Νάξου. Και μάλιστα σε μία πιο … παρθένα κατάσταση από τη στιγμή που ουσιαστικά στην Ορεινή Νάξο καθότι μιλάμε για το Φιλώτι οι υποδομές είναι σχεδόν ανύπαρκτες.\nΟ Γιώργος Δερμάτης εδώ και έναν περίπου μήνα εργάζεται με τον δικό του τρόπο στο Φιλώτι και δη στο σχολείο του χωριού όπου και είναι ουσιαστικά η έδρα των τμημάτων υποδομής για τον Αθλητικό Μορφωτικό Σύλλογο Φιλωτίου «Ο Ζευς». Μόλις χθες έγινε γνωστή η συμφωνία ανάμεσα στις δύο πλευρές με ένα λιτό δελτίο Τύπου που αναφέρει ότι «Το Διοικητικό Συμβούλιο του Αθλητικού Μορφωτικού Συλλόγου Φιλωτίου ¨Ο ΖΕΥΣ¨ με χαρά σας ανακοινώνει ότι ήρθε σε συμφωνία συνεργασίας με τον έμπειρο προπονητή πετοσφαίρισης κο Γεώργιο Δερμάτη. Ο κος Δερμάτης έχοντας μεγάλη πορεία και εμπειρία στην ελληνική πετοσφαίριση μας τιμά ως σωματείο και γενικότερα ως νησί με το να μεταδώσει στα παιδιά μας τις γνώσεις του στο άθλημα της πετοσφαίρισης» .\nΚαι το πλάνο είναι έτοιμο. Ο Γιώργος Δερμάτης συγκινήθηκε από την προσέγγιση που του έγινε, άκουσε με προσοχή αυτά που του είπαν οι παράγοντες του Φιλωτίου και με δεδομένο ότι έχει άποψη και γνώμη για το τι συμβαίνει στη Νάξο σε ότι αφορά το βόλεϊ δεν είπε όχι. Είπαμε «πρόκληση». Να δημιουργήσει κάτι που δεν υπάρχει σε άλλο σημείο των Κυκλάδων. Μία ομάδα σχεδόν από το μηδέν. Με βαρύτητα στις ακαδημίες και τα τμήματα υποδομών. Ήδη στο μυαλό του έχει έτοιμες τις πρώτες κινήσεις: η βάση θα αποτελείται από τα κορίτσια της τριετίας 2003 – 2005 που θα αποτελέσουν και τις Παγκορασίδες (με πλεονέκτημα μίας επιπλέον χρονιάς σε αγωνιστικό επίπεδο) και στη συνέχεια τα κορίτσια της τριετίας 2006 – 08 και οι μικρότερες (2009 – 11) που θα είναι και οι ακαδημίες. Και στην πρώτη ομάδα; Από τη στιγμή που ο κος Δερμάτης θα αναλάβει το σύνολο της πυραμίδας των τμημάτων του Φιλωτίου, τα κορίτσια της πρώτης ομάδας θα έχουν ως στόχο την απόκτηση όσο των δυνατών περισσότερων εμπειριών που θα τους είναι χρήσιμες στο πρωτάθλημα της Ένωσης Κυκλάδων.\nΑυτό που ζητούν και οι δύο πλευρές (παράγοντες Φιλωτίου και Δερμάτης) είναι να μπορέσουν τα κορίτσια του Φιλωτίου σε βάθος χρόνου να μάθουν σωστά τα βασικά του βόλεϊ και σε λίγα χρόνια να γίνουν πρωταγωνίστριες. Και να διεκδικήσουν ότι καλύτερο… Η διάθεση υπάρχει…. Και το στοίχημα μπροστά τους. Στο χέρι τους είναι να τα καταφέρουν.


Απαιτείται εθνική πολιτική για τα δάση. - Ξυπνήστε ρε\nΑπαιτείται εθνική πολιτική για τα δάση.\n8/21/2017 03:37:00 μ.μ.\nΕνώ τα κόμματα κυβέρνησης και αντιπολίτευσης κάνουν δηλώσεις εντυπωσιασμού και απόδοσης ευθυνών για την επανάληψη του ίδιου έργου πυρκαγιών, εμείς ψάξαμε να βρούμε τι\nγίνεται διαχρονικά σχετικά με την πρόβλεψη και την πυρόσβεση στην χώρα μας, αλλά και στην Ευρωπαϊκή Ένωση.\nΠόσοι γνωρίζουν ότι η Ελλάδα δεν έχει εθνική πολιτική για τα δάση; (1) Ακόμα και η γειτονική Αλβανία με τα πρόβληματά της, από το 2015 βρισκόταν σε διαδικασία ανάπτυξης εθνικής πολιτικής για τα δάση της. Στην Ελλάδα αρκούμαστε στο να χαρακτηρίζουμε άχρηστο τον κρατικό μηχανισμό και την εκάστοτε κυβέρνηση. Ενίοτε τα ρίχνουμε και στον "στρατηγό άνεμο".\nΗ προστασία των δασών σχετίζεται άμεσα με την προστασία του περιβάλλοντος και της ανθρώπινης ζωής. Ακόμα και όσοι αρνούνται την κλιματολογική αλλαγή γνωρίζουν πολύ καλά ότι το μικρόκλιμα κάθε περιοχής αλλάζει δραστικά ανάλογα με το ποσοστό και το είδος βλάστησης.\nΣε Ευρωπαϊκό επίπεδο, τα δάση καλύπτουν 40% της επιφάνειας και ευτυχώς η τάση είναι αυξητική. Στην Ελλάδα, το 2000 που έχουμε τα τελευταία στοιχεία η κάλυψη ήταν στο 43% αλλά έχει μειωθεί αρκετά λόγο των μεγάλων πυρκαγιών που έχουν κάψει έκτοτε χιλιάδες στρέμματα.\nΔυστυχώς, όπως αναφέρει η Δρ. Ασπασία Καραμάνου (2), βασικά αίτια για την αύξηση του κινδύνου δασικών πυρκαγιών θεωρούνται οι πολιτικές χρήσης γης, το ιδιοκτησιακό καθεστώς και πολεοδομικά-χωροταξικά σχέδια, συνδυαζόμενο και με τα γνωστά προβλήματα της αμέλειας και των εμπρησμών.\nΚαλά θα κάνουν λοιπόν οι πολιτικοί όλων των παρατάξεων, αντί να παίζουν το μπαλάκι των ευθυνών, να αναλάβουν να διαμορφώσουν εθνική πολιτική που θα συμπεριλαμβάνει εκτός της άμεσης ολοκλήρωσης του δασολογίου και μία σειρά από βασικά θέματα όπως η πυροπροστασία, η αρμοδιότητα των φορέων για την διαδικασία πρόληψης και πυρόσβεσης και τα σαφή όρια της νομοθεσίας για την χρήση γης σε σχέση με τα δάση.\nΥπάρχει πολύ υλικό για μελέτη καθώς και προτεινόμενες δράσεις από το Forest Europe (3) και την Μόνιμη Δασική Επιτροπή (4) που μπορούν να μεταφραστούν άμεσα σε εθνική πολιτική.\nΤο μόνο που απαιτείται είναι πολιτική βούληση.


Η Αυτοπαρατήρηση είναι Θεραπεία – Μέρες Παράξενες…\nΔεν υπάρχουν σχόλια στο Η Αυτοπαρατήρηση είναι Θεραπεία\nΗ παραμικρή διακοπή της υπνωτικής δράσης του κόσμου, θα κομμάτιαζε όλα εκείνα στα οποία πίστεψε, θα χάνονταν οι φαινομενικές ισορροπίες και οι απατηλές βεβαιότητες που συσσωρεύονται στη διάρκεια μιας ζωής.\nΓια το λόγο αυτό, το μεγαλύτερο μέρος των ανθρώπων δεν θα μπορέσει ποτέ να προσεγγίσει την αυτοπαρατήρηση – αποφάνθηκε -Η αποκόλληση από την περιγραφή του κόσμου, έστω και για μια στιγμή… είναι ένα κατόρθωμα πέρα από τα όρια της καθημερινότητας.\nΕνεργοποίησε τον παρατηρητή που βρίσκεται μέσα σου! Η αυτοπαρατήρηση είναι ο θάνατος της πληθώρας των αρνητικών σκέψεων και συναισθημάτων που ανέκαθεν κυριαρχούν στη ζωή σου.\nΑπό το βιβλίο «Η Σχολή των Θεών» – Εκδόσεις Ελφίλ\n← Ο κάδος είναι από ‘κεί κοπελιά… Ανέβα στο βατήρα και όρμα! → Επεκτείνετε τη συνειδητότητά σας


Αρχική Art Ventures Art News Οι Τέσσερις εποχές του Βιβάλντι στην Εναλλακτική Σκηνή της ΕΛΣ\nΈνα διαχρονικό αριστούργημα που υμνεί τις εναλλαγές της φύσης και την κυκλικότητα του χρόνου, οι Τέσσερις εποχές του Αντόνιο Βιβάλντι έρχονται για δεύτερη χρονιά μέσα από μια πρωτότυπη παράσταση με «πράσινο» χαρακτήρα στην Εναλλακτική Σκηνή της ΕΛΣ. Μετά τη μεγάλη περσινή επιτυχία, οι Τέσσερις εποχές, ένα από τα πιο δημοφιλή έργα της μπαρόκ μουσικής, ξαναζωντανεύουν επί σκηνής με τρόπο μοναδικό. Σε μια παράσταση μουσικού θεάτρου η οποία θίγει σημαντικά ζητήματα που σχετίζονται με τη στάση μας απέναντι στο περιβάλλον και τους κινδύνους που διατρέχει.\nΤο Patari Project, από το 2012 που συστήθηκε στο κοινό, «παίζει» πάντα με την έννοια του ρίσκου. Επιλέγει να δουλέψει με την τεχνική της πλατφόρμας που από μόνη της ενέχει την πρόκληση του να καταφέρνεις κάθε φορά κάτι που αρχικά φαντάζει αδύνατο: να μπορείς να αφηγηθείς την εκάστοτε ιστορία πάνω σε ένα μικρό πατάρι. Μια σκηνή περιορισμένου εμβαδού –τη λεγόμενη «πλατφόρμα»– όπου οι ηθοποιοί χωρούν οριακά και καλούνται κάθε φορά να βρουν τρόπο να δημιουργήσουν με τα σώματα και τις φωνές τους εικόνες, ρυθμούς, τοπία, χαρακτήρες, σενάρια, ολόκληρους κόσμους.\nΓια τη μουσική της παράστασης, σε νέα ενορχήστρωση, ο συνθέτης Νίκος Γαλενιανός σημειώνει: «Οι συστάσεις για τις Τέσσερις εποχές περιττεύουν. Τις ξανασυναντάμε εδώ, σε τολμηρή ενορχήστρωση, αποτελούμενη από πέντε μόλις όργανα, σε αναζήτηση μιας νέας χημείας. Οι ήχοι ενός μικρού μπαρόκ συνόλου και του ακορντεόν δεν επιδιώκουν απλώς να καλύψουν τις αυθεντικές μουσικές γραμμές. Αλλά να επαναδιαπραγματευτούν τη συνολική αίσθηση που προκαλεί το έργο, με βάση τα ιδιαίτερα χαρακτηριστικά της νέας αυτής μείξης. Οι εποχές, ενίοτε αποδομημένες, μαζί με τις πρωτότυπες οργανικές και φωνητικές μουσικές παρεμβάσεις, δεν συνυπάρχουν απλώς με την παράσταση, αλλά είναι αναπόσπαστο κομμάτι της, είναι η ίδια η πνοή που επιτρέπει στους ηθοποιούς-εποχές να συνεχίζουν να υπάρχουν».\nΕίδαμε πόσο εύκολο είναι να δίνουμε εντολές, να προσβάλλουμε, να αλλάζουμε τους κανόνες αυθαίρετα, να επιβάλλουμε τα «θέλω» μας. Είναι δύσκολο να μιλήσεις για έννοιες. Όπως ο πλανήτης και η καταστροφή του. Θα ήταν εύκολο να γίνουμε διδακτικοί και δύσκολο να είμαστε ουσιαστικοί. Εφηύραμε χαρακτήρες οι οποίοι βιώνουν τα πάντα στην υπερβολή τους, ένα μεγεθυμένο κάδρο της ανθρώπινης φύσης. Μέσω αυτού του σχήματος υπερβολής και της αδιάκοπης κίνησης και ροής εικόνων και ήχου δημιουργείται ένα πολυεπίπεδο οικοδόμημα, με το οποίο καθένας είναι ελεύθερος να ταυτιστεί με όποιον τρόπο θέλει», σημειώνει.\nΗ μουσική συνεχίζει να παίζει. Ο ρυθμός ποτέ δεν σταματά. Κι όμως κάτι αλλάζει. Κάτι καταστρέφεται κάθε μέρα όλο και περισσότερο. Οι προειδοποιήσεις ξεκινούν, η μουσική προσπαθεί διαρκώς να τους συνεφέρει, όμως τίποτα δεν είναι πιο σημαντικό από τη νίκη. Τυφώνες, ατέλειωτες βροχές κι ύστερα ξηρασίες, μυρωδιές που εξαφανίζονται. Πάγοι που γίνονται νερό, ζώα που χάνονται. Οι τέσσερις εποχές, έρμαια πια στο χάος που έχουν δημιουργήσει, προσπαθούν μαζί να επιβιώσουν…\nΕπόμενο άρθροΤο Halloween που είχαμε και στο χωριό μας\nΜουσική Παράσταση με την «Παιδική Χορωδία Σπύρου Λάμπρου» στον ΙΑΝΟ


MUSICAL - ΕΠΙΤΑΦΙΟΣ - ΕΠΙΦΑΝΙΑ - ΜΠΑΛΑΝΤΑ ΤΟΥ ΜΑΟΥΤΧΑΟΥΖΕΝ - Λεπτομέριες Προϊόντος\nΕΠΙΤΑΦΙΟΣ - ΕΠΙΦΑΝΙΑ - ΜΠΑΛΑΝΤΑ ΤΟΥ ΜΑΟΥΤΧΑΟΥΖΕΝ in English\n.Για πιάνο και φωνή. Στέφανος Κορκολής (πιάνο) και Σοφία Μανουσάκη (φωνή)\nΟ «Επιτάφιος», στον μισό αιώνα της ύπαρξής του, είχε την ευτυχία να τον τραγουδήσουν μεγάλοι τραγουδιστές. Δηλαδή να τον ερμηνεύσουν σωστά. Όμως ακούγοντας τον «Επιτάφιο» του Στέφανου Κορκολή και της Σοφίας Μανουσάκη, ανακάλυψα ένα καινούριο έργο. Δηλαδή βρέθηκα μπροστά σε μία αναδημιουργία του έργου. Αυτή η αποκάλυψη είχε να κάνει με τον άγνωστο μέχρι σήμερα σκληρό χαρακτήρα του έργου, που είναι ένας άκρατος διονυσιασμός και μία δραματική διαμαρτυρία μπροστά στο φαινόμενο του θανάτου, όπως ακριβώς τον βιώνει η τραγική μάνα, η μήτρα της ζωής. Ζωή και Θάνατος αντιπαλεύουν δημιουργώντας ηχητικούς σεισμούς, στα όρια της αντοχής του ανθρώπινου πόνου.\nΟμολογώ πως η ακρόαση αυτού του αναγεννημένου «Επιτάφιου» με συγκλόνισε. Η Σοφία Μανουσάκη ήταν για μένα μία μεγάλη καινούρια αποκάλυψη. Τόσο φωνητικά, όσο και ερμηνευτικά. Δείχνει ότι συνέλαβε απολύτως την ιδιοφυή ερμηνευτική σύλληψη του Στέφανου Κορκολή, ο οποίος με ένα πιάνο δημιουργεί ένα μουσικό - ηχητικό Σύμπαν, αποτέλεσμα μιας μεγάλης συμφωνικής ορχήστρας με τα χιλιάδες χρώματα και ρυθμούς. Και κυρίως με αυτές τις κάθετες δωρικές ηχητικές συγχορδίες που με φέρνουν τόσο κοντά, μιας και αποτελούν το προσωπικό μου στίγμα στη σύνθεση και ερμηνεία της μουσικής. Τους ευχαριστώ με όλη μου την καρδιά, αναφέρει σε χειρόγραφο μήνυμά του ο Μίκης Θεοδωράκης.\nΕκτός από τον «Επιτάφιο», το άλμπουμ περιλαμβάνει ακόμη τα τραγούδια από τα «Επιφάνια» του Γιώργου Σεφέρη και τα τραγούδια από το «Μαουτχάουζεν» του Ιάκωβου Καμπανέλλη\nΤΙΤΛΟΣ: ΕΠΙΤΑΦΙΟΣ - ΕΠΙΦΑΝΙΑ - ΜΠΑΛΑΝΤΑ ΤΟΥ ΜΑΟΥΤΧΑΟΥΖΕΝ\nΕρμηνευτής: ΣΟΦΙΑ ΜΑΝΟΥΣΑΚΗ\nΣτιχουργός: ΓΙΑΝΝΗΣ ΡΙΤΣΟΣ, ΓΙΩΡΓΟΣ ΣΕΦΕΡΗΣ, ΙΑΚΩΒΟΣ ΚΑΜΠΑΝΕΛΛΗΣ\n1 ΠΟΥ ΠΕΤΑΞΕ Τ’ ΑΓΟΡΙ ΜΟΥ (Επιτάφιος)\n2 ΧΕΙΛΙ ΜΟΥ ΜΟΣΚΟΜΥΡΙΣΤΟ (Επιτάφιος)\n3 ΜΕΡΑ ΜΑΓΙΟΥ (Επιτάφιος)\n4 ΒΑΣΙΛΕΨΕΣ ΑΣΤΕΡΙ ΜΟΥ (Επιτάφιος)\n5 ΕΙΣΟΥΝ ΚΑΛΟΣ (Επιτάφιος)\n6 ΣΤΟ ΠΑΡΑΘΥΡΙ ΣΤΕΚΟΣΟΥΝ (Επιτάφιος)\n7 ΝΑ ‘ΧΑ Τ’ ΑΘΑΝΑΤΟ ΝΕΡΟ (Επιτάφιος)\n8 ΓΛΥΚΕ ΜΟΥ ΕΣΥ ΔΕ ΧΑΘΗΚΕΣ (Επιτάφιος)\n9 ΚΡΑΤΗΣΑ ΤΗ ΖΩΗ ΜΟΥ (Επιφάνια)\n10 ΑΝΘΗ ΤΗΣ ΠΕΤΡΑΣ (Επιφάνια)\n11 ΜΕΣΑ ΣΤΙΣ ΘΑΛΑΣΣΙΝΕΣ ΣΠΗΛΙΕΣ (Επιφάνια)\n12 ΑΡΝΗΣΗ (ΣΤΟ ΠΕΡΙΓΙΑΛΙ ΤΟ ΚΡΥΦΟ) (Επιφάνια)\n13 ΑΣΜΑ ΑΣΜΑΤΩΝ (Μαουτχάουζεν)\n14 Ο ΑΝΤΩΝΗΣ(Μαουτχάουζεν)\n15 Ο ΔΡΑΠΕΤΗΣ(Μαουτχάουζεν)\n16 ΑΜΑ ΤΕΛΕΙΩΣΕΙ Ο ΠΟΛΕΜΟΣ(Μαουτχάουζεν)


11 Οκτωβρίου 2021 14:46:38\nO καλός και επαρκής ύπνος, τουλάχιστον 6-7 συνεχόμενες ώρες, δεν είναι πολυτέλεια αλλά ανάγκη καθώς η εναλλαγή ύπνου – εγρήγορσης ρυθμίζει πολλές και σημαντικές λειτουργίες του οργανισμού. Στη σύγχρονη εποχή, όμως, δεν του δίνουμε την προσοχή που θα έπρεπε, με συνέπεια να υπονομεύουμε την υγεία μας.\nΌλοι ζούμε με βάση τους κιρκάδιους (24ωρους δηλαδή) ρυθμούς, οι οποίοι αποτελούν ένα εσωτερικό «ρολόι» που ρυθμίζει όλες τις σωματικές λειτουργίες, από την αρτηριακή πίεση και τις κινήσεις του εντέρου μέχρι τον μεταβολισμό και βέβαια τον ίδιο τον κύκλο ύπνου – εγρήγορσης, εξηγεί η κ. Ανδρομάχη Βρυωνίδου – Μπομποτά, πρόεδρος της Ελληνικής Ενδοκρινολογικής Εταιρείας, διευθύντρια του Τμήματος Ενδοκρινολογίας και Μεταβολισμού – Διαβητολογικού Κέντρου στο Νοσοκομείο Κοργιαλένειο – Μπενάκειο ΕΕΣ. Ο «κεντρικός διακόπτης» του «ρολογιού» αυτού βρίσκεται στον υποθάλαμο του εγκεφάλου, ο οποίος αντιλαμβάνεται τον χρόνο με βάση τον φυσικό φωτισμό (από τον αμφιβληστροειδή χιτώνα του ματιού μας). Το υπόλοιπο σώμα συγχρονίζεται με αυτόν τον «διακόπτη» μέσω της παραγωγής νευρικών και ορμονικών μηνυμάτων, η οποία αυξομειώνεται στη διάρκεια της ημέρας και της νύχτας.\nΣτη διάρκεια της ημέρας, π.χ., το φως του ήλιου παρεμποδίζει την παραγωγή μελατονίνης από την επίφυση του εγκεφάλου και διεγείρει την παραγωγή αδενοσίνης, στα τμήματά του που ελέγχουν την εγρήγορση. Η μελατονίνη είναι η ορμόνη που προάγει τον ύπνο, επομένως η καταστολή της μας βοηθάει να μείνουμε ξύπνιοι. Η αδενοσίνη είναι ένα πανίσχυρο μόριο που παράγεται ως υποπροϊόν της πέψης των τροφίμων. Τα επίπεδά της αυξάνονται σταδιακά στη διάρκεια της ημέρας, για να προκαλέσουν το βράδυ υπνηλία.\nΤο γεγονός ότι κοιμόμαστε, όμως, δεν σημαίνει πως ο οργανισμός πέφτει σε αδράνεια. Αντιθέτως, «στη διάρκεια του ύπνου διαφοροποιείται η έκκριση πολλών ορμονών που ρυθμίζουν ζωτικές σωματικές λειτουργίες», λέει η κ. Μαρινέλλα Τζανέλα, γενική γραμματέας της Ελληνικής Ενδοκρινολογικής Εταιρείας, διευθύντρια της Κλινικής Ενδοκρινολογίας & Μεταβολισμού του Νοσοκομείου Ευαγγελισμός. «Για παράδειγμα, στα πρώτα στάδια του ύπνου αυξάνεται η παραγωγή της αυξητικής ορμόνης, η οποία προάγει την αύξηση σε ύψος (στα παιδιά μέχρι την ενήβωση) αλλά και επιτελεί σημαντικές αναβολικές δράσεις. Αυξάνονται, επίσης, τα επίπεδα της αντιδιουρητικής ορμόνης (ADH) την οποίοι εκκρίνει ο υποθάλαμος του εγκεφάλου για να καταστείλει την ανάγκη ούρησης τη νύχτα και να εξασφαλίσει την ηρεμία στον ύπνο».\nΣημαντικές αλλαγές παρατηρούνται, επίσης, σε ορμόνες, όπως η κορτιζόλη (η ορμόνη της εγρήγορσης και του στρες).\nΟι κιρκάδιοι ρυθμοί δεν είναι ακριβώς ίδιοι μεταξύ ανδρών και γυναικών. Γι’ αυτόν τον λόγο παρατηρούνται αρκετές διαφορές στον ύπνο μεταξύ των δύο φύλων, κατά την κ. Γεωργία Κάσση, ειδική γραμματέα της Ελληνικής Ενδοκρινολογικής Εταιρείας, διευθύντρια ΕΣΥ, επιστημονικά υπεύθυνη του Ενδοκρινολογικού Τμήματος του Νοσοκομείου Αλεξάνδρα.\nΕιδικότερα, οι γυναίκες έχουν την τάση να μπαίνουν πιο νωρίς για ύπνο αλλά και να ξυπνούν νωρίτερα το πρωί απ’ ό,τι οι άνδρες. Μπορεί επίσης να αποκοιμηθούν πιο εύκολα από τους άνδρες και να κάνουν πιο αδιατάρακτο ύπνο.\nΕκτός από το στρες, στη σημερινή κοινωνία, σημαντικοί παράγοντες διαταραχών στον ύπνο είναι το κυλιόμενο ωράριο σε πολλούς εργαζόμενους (π.χ. υγειονομικοί, φύλακες κ.λπ.) και βεβαίως τα ταξίδια σε ζώνη με σημαντική διαφορά ώρας (το γνωστό jet lag)».\nΜακροπρόθεσμα, οι συνέπειες της έλλειψης ύπνου μπορεί να είναι πολύ σοβαρές. «Οι αλλαγές αυξάνουν τον κίνδυνο παχυσαρκίας, υπέρτασης, διαβήτη τύπου 2, αλλά και καρδιαγγειακών παθήσεων. Η έλλειψη ύπνου έχει επίσης σχετισθεί με τον υπογοναδισμό (χαμηλά επίπεδα τεστοστερόνης) στους άνδρες ενώ μπορεί να αυξήσει ακόμα και τον κίνδυνο κατάθλιψης και αγχωδών διαταραχών».\n«Ο ύπνος έχει πολύπλοκη και αμφίδρομη σχέση με το ενδοκρινικό (ορμονικό) σύστημα και η ομαλή λειτουργία του ενός είναι απαραίτητη για την ομαλή λειτουργία του άλλου», τονίζει η κ. Βρυωνίδου – Μπομποτά. «Επομένως, πρέπει να τηρούμε όλοι ένα συγκεκριμένο πρόγραμμα ύπνου και διατροφής στη ζωή μας, το οποίο θα ακολουθούμε και στις αργίες.\nΑπαραίτητο είναι ακόμα να αποφεύγουμε όσο είναι δυνατό τη χρήση ψηφιακών μέσων το απόγευμα και το βράδυ, επειδή το φως τους μπορεί να καταστείλει τη μελατονίνη και να παρεμποδίσει τον ύπνο. Καλό είναι επίσης να αποφεύγουμε την καφεΐνη μετά το μεσημέρι, γιατί συνδέεται με τους υποδοχείς της αδενοσίνης, εμποδίζοντας και αυτή τον ύπνο.\nTags: γενική γραμματέας της Ελληνικής Ενδοκρινολογικής Εταιρείαςδιευθύντρια της Κλινικής Ενδοκρινολογίας & Μεταβολισμού του Νοσοκομείου Ευαγγελισμόςέλλιεψηκίνδυνοικιρκάδιοι ρυθμοίΜαρινέλλα Τζανέλαορμόνεςυπνος


Οι 'Αλγερινοί στο μετρό', έγιναν Έλληνες, αλλά παρέμειναν αλήτες - Γνώμες | News 24/7\nΟ άνθρωπος, ικανός για το χειρότερο και το καλύτερο, ως ατελής ύπαρξη, μόνο σε ένα άρρωστο μυαλό μπορεί να απεκδυθεί την όποια πιθανότητα, ανάλογα με το αν είναι "δικός μας ή ξένος"\n16 Ιανουαρίου 2021 11:26\n"Αχ Ελλάδα μου, που έρχονται στη χώρα μας την καταλαμβάνουν οι βάρβαροι και τώρα μας δέρνουν και στα Μέσα Μεταφοράς".\nΗ παραπάνω πρόταση συμπυκνώνει, αν αφαιρέσουμε τις ευχές για ψόφους και τα βρισίδια, τα πολλά που γράφτηκαν από την παραδημοσιογραφία της ακροδεξιάς και διάφορους φασίστες και ρατσιστές για τον ξυλοδαρμό του σταθμάρχη στο Μετρό.\nΑυτό που ξεκίνησε με το γνωστό "σύμφωνα με πληροφορίες οι δράστες είναι πιθανό να είναι αλλοδαποί.." (προφανώς γιατί οι Έλληνες δεν κάνουμε τέτοια πράγματα), έβαλε φωτιά στα ρατσιστικά χόρτα, άνυδρων εγκεφάλων με αποτέλεσμα να φτάσουμε στον μύθο των "δύο Αλγερινών".\nΟ ρατσιστικός οχετός, περιελάμβανε τη γνωστή γκάμα για απελάσεις, βούλιαγμα σκαφών, ασυνόδευτα, συνοδεία "ευχών" για βασανιστήρια. Δυστυχώς, για το "τι θα σημαίνει αν είναι Αλγερινοί", άρχισαν να αναρωτιούνται και δημοσιολογούντες της δεξιάς.\nΚαι μετά ήρθε η σκληρή πραγματικότητα, μέσω μιας ανακοίνωσης της αστυνομίας για τη σύλληψη των δραστών, που περιείχε τη λέξη-βαλεριάνα των εγκλημάτων στην Ελλάδα: "ημεδαποί".\nΈτσι μέσα σε λίγα 24ωρα το έργο "Αλγερινοί δέρνουν Έλληνα εργαζόμενο στο μετρό" κατέβηκε.\nΕπειδή όμως η πραγματικότητα, εκτός από σκληρή, είναι και γεμάτη ειρωνεία, τους δύο νεαρούς, βοήθησε και υπέθαλψε ένας Ειδικός Φρουρός. Δηλαδή όχι μόνο δεν ήταν οι αλλοδαποί που έρχονται, μας παίρνουν τις δουλειές και μας δέρνουν, αλλά συμμετείχε στην κάλυψη και αστυνομικός. Ένας παπάς έλειπε να ευλογήσει την κάλυψη-απόκρυψη, για να ολοκληρωθεί το δράμα της ακροδεξιάς.\nΑν τους αναλάβει και ένας καλός δικηγόρος ίσως να ακούσουμε ότι εξοστρακίστηκαν οι κλοτσιές ή να κληθούμε να αναρωτηθούμε "τι δουλειά είχε ο σταθμάρχης του μετρό, στο μετρό τέτοια ώρα";\nΤα δύο κτήνη, οι δύο αλήτες και εν δυνάμει δολοφόνοι, που χτύπησαν άγρια έναν εργαζόμενο, είναι Έλληνες 15 και 17 ετών και η κατάληξη της ιστορίας, αποτελεί ένα καλό μάθημα, δυστυχώς για συμπολίτες μας που έχουν σταματήσει να μαθαίνουν, εφόσον γνωρίζουν την αλήθεια, τι μας κρύβουν και ποιοι συνωμοτούν εναντίον του έθνους.\nΑλήτης και καλός άνθρωπος μπορείς να είσαι ανεξαρτήτως εθνικότητας. Δεν υπάρχει έγκλημα το οποίο δεν έχει γίνει από ημεδαπούς και αλλοδαπούς, όπως δεν υπάρχει και αγαθοεργία που δεν έχει γίνει.\nΟ άνθρωπος, ικανός για το χειρότερο και το καλύτερο, ως ατελής ύπαρξη, μόνο σε ένα άρρωστο μυαλό μπορεί να απεκδυθεί την όποια πιθανότητα, ανάλογα με το αν είναι "δικός μας ή ξένος".\nΤα δύο αδέρφια που χτύπούσαν με μανία τον σταθμάρχη, δεν έχει σημασία αν είναι Έλληνες, Βούλγαροι, Γάλλοι ή αν έχουν καταγωγή από τα νησιά Σάντουιτς. Γιάτι πάνω και πρώτα απ' όλα, είναι αλήτες, που πρέπει όμως να τιμωρηθούν και να σωφρονιστούν σύμφωνα με όσα προβλέπει ο νόμος του κράτους και όχι ο νόμος του όχλου.\nΗ αντίπαλος της ΑΕΚ, Νίζνι, ανακοίνωσε Βοροντσέβιτς


Αυτοψία του Δημάρχου Αμαρουσίου Θ. Αμπατζόγλου σε έργα στην περιοχή του Αγίου Θωμά - ΑΘΜΟΝΙΟΝ ΒΗΜΑ\nΑρχική ΜΑΡΟΥΣΙ Αυτοψία του Δημάρχου Αμαρουσίου Θ. Αμπατζόγλου σε έργα στην περιοχή του ...\nΑυτοψία πραγματοποίησε ο Δήμαρχος Αμαρουσίου Θεόδωρος Αμπατζόγλου τη Δευτέρα 26 Απριλίου 2021, σε έργα που περατώθηκαν στην περιοχή του Αγίου Θωμά.\nΤο πρώτο έργο αφορά την αντιπλημμυρική προστασία και θωράκιση της περιοχής από τα όμβρια ύδατα όπου κατασκευάστηκε και τοποθετήθηκε κεντρικός αγωγός καθώς και φρεάτια υδροσυλλογής υδάτων.\nΤο δεύτερο έργο αφορά στην ανακαίνιση ανοικτού γηπέδου μπάσκετ, ενώ παραπλήσια του γηπέδου ανακαινίσθηκε και ο χώρος στέγασης του 1ου συστήματος Προσκόπων Αμαρουσίου.\nΜετά το πέρας της επίσκεψής του, ο κ. Θ Αμπατζόγλου εξέφρασε την ικανοποίησή του για την ολοκλήρωση των έργων και ενδεικτικά σημείωσε:\n«Είμαστε ιδιαίτερα ικανοποιημένοι που παραδίδουμε στους Δημότες μας μία γειτονιά ασφαλή από τα όμβρια ύδατα αλλά και χαρούμενοι για έναν ακόμη ανακατασκευασμένο ανοικτό χώρο άθλησης, στη διάθεση της νεολαίας του Αμαρουσίου. Σειρά τώρα έχουν οι περιοχές του Αγίου Νικολάου και του Νέου Τέρματος όσο αφορά την προστασία από τα όμβρια ύδατα. Είναι δέσμευσή μας, οι γειτονιές του Αμαρουσίου να αποκτήσουν την ασφάλεια και ποιότητα που τους αξίζει.»\nΤον Δήμαρχο συνόδεψαν στις αυτοψίες, ο Αντιδήμαρχος Αθλητισμού και Πολιτισμού Γιάννης Νικόλαρακος, ο Αντιδήμαρχος Τεχνικών Έργων Βαγγέλης Κάββαλος ο Αντιδήμαρχος Καθαριότητας Επαμεινώνδας Κατσιγιάννης, καθώς και μέλη των τεχνικών υπηρεσιών του Δήμου.\nΕπόμενο άρθροΟ Περιφερειάρχης Αττικής και Πρόεδρος του ΙΣΑ Γ. Πατούλης εμβολιάστηκε κατά του SARS -COVID-19


Σήμερα ο Πανελλαδικός Εορτασμός της Εθνικής Αντίστασης\nΓιώργος Διπλοΐδης Ενημερώθηκε 25 Νοεμβρίου 2021 - 07:10\nΣτις 25 Νοεμβρίου του 1982, ο Ανδρέας Παπανδρέου καθιέρωσε την συγκεκριμένη ημερομηνία να γίνεται κάθε χρόνο, ο Πανελλαδικός Εορτασμός της Εθνικής Αντίστασης.\nΣήμερα συμπληρώνονται 39 χρόνια από τότε που καθιερώθηκε την σημερινή ημέρα να γίνεται ο Πανελλαδικός Εορτασμός της Εθνικής Αντίστασης.\nΠιο συγκεκριμένα η κυβέρνηση του ΠΑΣΟΚ και ο Αντρέας Παπανδρέου με τον νόμο 1582/82 στις 25 Νοεμβρίου του 1982, καθιέρωσαν να τιμάται κάθε χρόνο αυτή την ημερομηνία, η αντίσταση των Ελλήνων κατά των κατοχικών δυνάμεων (Γερμανία, Ιταλία, Βουλγαρία).\nΗ οποία διήρκησε από το 1941 ως το 1944. Στις 25 Νοεμβρίου μάλιστα του 1942 είχε συμβεί ένα ιστορικό γεγονός για την αντίσταση. Πραγματοποιήθηκε η ανατίναξη της γέφυρας του Γοργοποτάμου.\nΗ όλη επιχείρηση είχε λάβει χώρα το βράδυ της 25ης Νοεμβρίου, μέχρι το ξημέρωμα της 26ης. Σ’ αυτήν πήραν μέρος 86 άντρας του ΕΛΑΣ, 52 αντάρτες του ΕΔΕΣ και μια ομάδα Βρετανών που αποτελούνταν από 14 άτομα.\nΟι Βρετανοί κομάντος όμως είχαν την υψηλή καθοδήγηση του όλου εγχειρήματος. Με επικεφαλής τον συνταγματάρχη Έντι Μάιερς και τον ελληνομαθή ταγματάρχη Κρις Γουντχάουζ.\nΈπεσαν με αλεξίπτωτα στην περιοχή της Γκιώνας, ήρθαν σε επαφή με τους Έλληνες αντάρτες και υλοποίησαν την «Επιχείρηση Χάρλινγκ», που είχε σχεδιαστεί στο Κάιρο.\nΈτσι έγινε η ανατίναξη της γέφυρας πριν προλάβουν να φτάσουν ενισχύσεις για τις κατοχικές δυνάμεις. Καθώς τα άτομα που έκαναν την επιχείρηση το είχαν αποτρέψει , καθώς νωρίτερα είχαν προκαλέσει σαμποτάζ στις δύο πλευρές του σιδηροδρόμου.\nΘεωρείται μέχρι σήμερα ένα από τα κορυφαία σαμποτάζ στην κατεχόμενη τότε Ευρώπη, γιατί δημιούργησε πρόβλημα στον ανεφοδιασμό των Γερμανών στο μέτωπο της Αφρικής.\n#Tags: 25 ΝοεμβρίουΠανελλαδικός Εορτασμός της Εθνικής Αντίστασης\n« Ολυμπιακός – Φενέρμπαχτσε: Το κανάλι του αγώνα – Ποιος περιγράφει\nΜπακς – Πίστονς 114-93: «Τριαντάρα» ο Αντετοκούνμπο, ρεκόρ 41 ετών έσπασε το Μιλγουόκι »


Skina, mounts και πολλά άλλα!\nΜε τον καιρό να έχει αρχίζει να θυμίζει (τουλάχιστον στο εξωτερικό γιατί στην Ελλάδα δεν) καλοκαίρι, το Naxomania event έρχεται στο HotS και μαζί φέρνει φρέσκο και πανέμορφο περιεχόμενο! Το νέο αυτό event θα τρέχει μέχρι και τις 11 Ιουνίου και θα φέρει πολλά skins για τους αγαπημένους μας ήρωες μαζί φυσικά με ένα mount kai νέο loot!\nΘα έχετε την επιλογή να επιλέξετε ανάμεσα σε δύο στρατόπεδα, Lunara και Sonya. Καλό θα ήταν να προσέξετε το ποιο θέλετε διότι ανάλογα με την επιλογή θα πάρετε συγκεκριμένα rewards. Παρακάτω έχουμε όλο το περιεχόμενο που μπορείτε να βρείτε στα Loot Chests!\nΜαζί με αυτά, η Blizzard έχει εντάξει επίσης στο πακέτο τα καινούργια της Loot Chests, portraits, sprays και άλλα συλλεκτικά αντικείμενα. Συνεπώς, αν σας ενδιαφέρουν τα παραπάνω μην χάσετε την ευκαιρία να τα αποκτήσετε. Μέχρι τότε, μείνετε συντονισμένοι στο CowboyTV για περισσότερα νέα!